26 Äåêàáðü 2016 18:36 4099\nНаманган вилоятида давлат ва халқ мулоқоти 2017 йилнинг “Халқ билан мулоқот ва инсон манфаатлари йили” деб эълон қилиниши билан янада юқори даражага чиқди. Наманган вилояти ҳокими, Олий Мажлис Сенати аъзоси Хайрулло Бозаровнинг вилоятнинг турли ҳудудларида аҳолининг барча қатламлари вакиллари билан эркин мулоқоти мунтазамлик касб этди. Ўтган ҳафта Поп туманининг Чодак қишлоғида бўлган учрашув, бўш ўринлар учун меҳнат ярмаркаси аҳоли ўртасида халқ манфаати янада аҳамиятли бўлиб бораётганини намойиш этиб берди.\nДушанба куни вилоят ҳокимининг навбатдаги учрашуви Чортоқ туманидаги Қирғизистон билан чегарадош олис Ҳазратишоҳ қишлоқ фуқаролар йиғинида бўлиб ўтди.\nАҳоли билан учрашув чоғида Наманган вилояти ҳокими Республикамиз раҳбариятининг ғамхўрлиги билан вилоятда, жумладан Чортоқда, шу қишлоқда амалга ошириладиган кенг кўламли ишларга тўхталди. Жумладан вилоятимизда яқин йиллар ичида 4200 та лойиҳа асосида 8 трлн. 100 млрд. сўмлик ишлар бажарилади. Уларнинг ҳаммаси халқ фаровонлигини кўзлайди.\nҲоким қишлоқ аҳли олдидаги вазифаларга ҳам тўхталди. Ердан унумли фойдаланиш, боғларни янгилаш, кўчатлар бутлигига, агротехникасига эътибор бериш зарурлигини уқтирди.\nХалқ билан мулоқотнинг асоси халқнинг мавжуд ҳаёт юзасидан фикр-мулоҳазаларини олиш, уларнинг кундалик турмушида мавжуд камчилик ва муаммоларни ўрганиш ҳамда ечимини топиш бўйича тезкор амалий ёрдам кўрсатишдир. ҚФЙ ҳудудида бўлиб ўтган учрашувларда маҳаллий аҳоли вакиллари сув таъминотидаги узилишларнинг олдини олиш, кредит олишга кўмаклашиш, йўлларни сифатини янада яхшилаш, автобус қатновини мунтазам йўлга қўйиш бўйича талаб ва истакларини билдирдилар.\nВилоят ҳокими ҳар бир масала юзасидан алоҳида шуғулланишлари ва ижобий ечими тўғрисида ҳисобот беришлари учун мутасаддиларга топшириқлар берди.


17:32 / 18.10.2016\n2016 йилнинг 15 июль санаси замонавий Туркия тарихидаги бурилиш нуқтаси бўлди. Бу ҳақда Туркия Республикаси Бош вазири девони ҳузуридаги Матбуот ва ахборот бош бошқармаси раҳбари, бош вазир маслаҳатчиси Меҳмет Акаржа 17 октябрь куни Анқарада ўтган “Тарих ва миллий бирликни англаш” мавзусидаги халқаро анжуманда маълум қилди.\nЎрта Осиё ҳамда Озарбойжондан келган журналистлар, хусусан kun.uz сайти вакиллари билан учрашган Меҳмет Акаржа 15 июль кунги давлат тўнтаришига уриниш ҳақида батафсил маълумот берди.\nБош вазир девони ҳузуридаги Матбуот ва ахборот бош бошқармаси раҳбарига кўра, мамлакат етакчиси Ражаб Тойиб Эрдўғоннинг жасорати ва турк халқининг бирдамлиги туфайли бир гуруҳ хоин ҳарбийларнинг давлат тўнтаришига уриниши муваффақиятсиз якунланди.\nДавлат тўнтаришига уриниш вақтида 240дан ошиқ киши шаҳид бўлган, 1500дан ортиқ киши жароҳатланган. Ҳарбий исён халқаро ҳамжамият томонидан кескин қораланган.\nБу ўринда Туркия Бош вазири Биноли Йилдирим дунё матбуотини 15 июль воқеаларини ёритишда “қора пропаганда” воситаларидан фойдаланишда айблаганини эслатиб ўтиш жоиз. Бош вазир ҳузуридаги бош бошқарма раҳбари мулоҳазалари ҳам ҳукумат раҳбари фикрларига ҳамоҳанг янгради.\nТуркиянинг яқин тарихига назар солинса, 1960, 1971, 1980 ва 1997 йилларда ҳарбийлар давлат тўнтаришларини амалга оширганини кўриш мумкин. Марказий Осиё ва Озарбойжон журналистларининг ташрифи доирасида Бош вазири девони ҳузуридаги Матбуот ва ахборот бош бошқармаси бинoсида мазкур давлат тўнтаришларига бағишланган суратлар кўргазмаси ҳам ташкил этилди.\nжурналистлар Меҳмет Акаржи


20:43, 11.03.2020 // 13683\nТаиланд коронавирус сабабли Ўзбекистон фуқаролари учун виза беришни тўхтатди\nТаиланд ҳукумати коронавируснинг кенг тарқалиши сабабли 11 март, чоршанба куни, Ўзбекистон фуқаролари учун кириш визасини беришни тўхтатди. Бу ҳақда Reuters хабар қилмоқда.\nМаълум бўлишича, Таиланд ҳукумати Ўзбекистондан ташқари яна 17 мамлакат фуқаролари учун ҳам кириш визаларини беришни тўхтатган. Улар қаторидан Болгария, Бутан, Эфиопия, Фижи, Грузия, Кипр, Мальта, Мексика, Науру, Папуа Янги Гвинея, Россия, Руминия, Саудия Арабистони, Вануату, Хитой ҳамда Қозоғистон ўрин олган.\nТаъкидланишича, рўйхатдаги мамлакатлар орасидан Ўзбекистон, Қозоғистон, Эфиопия, Фижи, Науру, Папуа Янги Гвинея, Вануатуда коронавирус ҳолати қайд этилмаган. Виза беришга қўйилган чекловлар қанча вақт давом этиши маълум қилинмаган.\nЧеклов жорий этилгунга қадар ушбу мамлакатлар ва ҳудудларнинг фуқаролари паспортлари ёки йўл ҳужжатлари билан Таиланддаги иммиграция пунктларига етиб борганида, виза олиш учун мурожаат қилиши мумкин эди.\nТаиланд ички ишлар вазири томонидан маълум қилинишича, Жанубий Корея, Италия, Гонконг фуқаролари учун барча турдаги визалар бекор қилинган.\nЭслатиб ўтамиз, Ўзбекистонда коронавирус тарқалган 14 давлатдан келган фуқароларни карантинга олиш ҳақида қарор қабул қилинган. Мазкур қарорга кўра, Ўзбекистонга Таиланддан келган фуқаролар, хусусан, экипаж аъзолари, локомотив бригадалари, темир йўл транспорти фаолияти билан боғлиқ шахслар ва халқаро автоуловларда юк ташиш билан шуғулланадиган ҳайдовчилар яшаш жойларидаги даволаш-профилактика муассасалари шифокорлари томонидан 14 кун мобайнида тиббий кузатувга олинади. Уларга аҳоли оммавий тўпланадиган жойларга бормаслик, одамлар билан мулоқотни мумкин қадар камайтириш тавсия қилинади.\nМавзуга доир: Ўзбекистонда 1900 дан ортиқ киши коронавирус бўйича тиббий кузатувда турибди. Мамлакатда шу кунгача коронавирус қайд этилмади\n02:33 Кеча // 171630\n00:17 Кеча // 123218\n14:18 Кеча // 90341\n18:32 Кеча // 87790\n12:08 Кеча // 78883


Ўзбекистон Республикаси банк-молия академияси “Ўзмиллийбанк” АЖ кўмагида вакант лавозимларга танлов эълон қилади\nБанк-молия академияси бир йил олдин “Ўзмиллийбанк” АЖ тасарруфига ўтказилган эди, ушбу вақт давомида нуфузли олий ўқув юрти фаолиятида бир қатор муҳим ўзгаришлар амалга оширилди:\n- Академияни бошқаришда бешта йирик банк раҳбарларининг иштирок этаётганлиги;\n- МВА “Банк иши” ва “Молия ва молиявий технологиялар” янги таълим дастурларининг жорий қилинганлиги;\n- абитуриентлар ўртасида рақобат, бир ўринга 30 кишидан ошганлиги;\n- таълимни ишдан ажралган ва ажралмаган ҳолда олиш имкониятининг яратилганлиги;\n- Академияда ўқиш ва мулоқот уч тилда олиб борилаётганлиги;\n- 70%дан ортиқ тингловчиларни банк ходимлари ташкил қилиши;\n- 50%га яқин ўқитувчилар амалиётчилардан иборат эканлиги;\n- 20%га яқин ўқитувчилар етакчи хорижий экспертлар;\n- ўқитувчилар ва маъмурият ходимларининг иш ҳақларининг ошганлиги.\nАкадемиянинг истиқболли режаларига Молиявий технологиялар бўйича мутахассислар мактаби, Халқаро банк мактаби, Executive MBA мактабини ташкил қилиш киритилган. Агар сиз илм-фан, таълим ва бизнеснинг уйғунлиги таъминланган янги таълим шаклини яратишга ўз ҳиссангизни қўшмоқчи бўлсангиз – Академия ректори – Тимур Дамирович Ядгаров жамоасига хуш келибсиз.\nҚуйидаги фанлардан профессор (лектор) ва ўқитувчи (тьютор) лавозимларига номзодлар таклиф этилади:\n* Блокчейн и криптовалюта;\n* Сунъий интеллект;\n* Ислом молияси ва банк иши;\n* Комплайенс назорати;\n* Корпоратив молия;\n* Халқаро валюта-кредит муносабатлари;\n* Маҳсулот яратиш (Product development);\n* Катта ҳажмдаги маълумотларни қайта ишлаш технологиялари (Big Data);\n* Активларни бошқариш;\n* Рискларни бошқариш;\n* Ахборот тизимларини бошқариш;\n* Сифат менежменти;\n* Инновацияларни бошқаришда эконометрика;\n* Самарали коммуникация;\n* Сизни севимли фанингиз (таклиф қилинг).\nБанк-молия академияси жамоасига қўшилишнинг етти сабаби:\n1. Таълим жараёнини ташкил этишда минимал маъмурчилик (бюрократия);\n2. Амалий тадқиқотлар маркази директори лавозимини эгаллаш имконияти;\n3. Талабалар баҳоси бўйича энг яхши ўқитувчиларни ҳар чоракда моддий рағбатлантириш;\n4. Ҳар йили хорижий стажировкаларга чиқиш;\n5. Академиянинг тренинг ва консалтинг фаолиятидан даромад кўриш;\n6. Академиянинг махсус жамғармасидан илмий нашр учун рағбатлантириш;\n7. Академия инкубатори базасида ташкил қилинган молиявий технологиялар ва стартапларга биргаликдаги мулк ҳуқуқи.\nАкадемияда ўсиш ва ривожланиш учун яратилган шарт-шароитлар:\n- мамлакатда ягона ҳисобланган 12 ойлик “Банк иши” ва “Молия ва молиявий технологиялар” мутахассисликлари бўйича Бизнесни бошқариш магистири (МВА) таълим дастурининг мавжудлиги;\n- талабалар ва ўқитувчиларнинг индивидуал ривожланиш траекториясининг мавжудлиги;\n- Академияни стратегик ривожлантиришдаги аниқлик;\n- ўқитиш ва мулоқотнинг уч (ўзбек, рус ва инглиз) тилда олиб борилиши;\n- етакчи хорижий профессор-ўқитувчилар ва экспертлар билан биргаликда ишлаш;\n- анъанавий ва масофавий таълим шакли;\n- ноёб корпоратив тадбирлар.\nЯшаш жойидан қатъий назар барча номзодлар таклиф қилинади, масофадан ишлаш имконияти мавжуд.\nНомзодларга қўйиладиган талаблар ва ҳужжатларни тақдим этиш тартиби билан академиянинг расмий сайтида танашиш мумкин https://vacancy.bfa.uz/\nМурожаат учун: Юнусова Фазилат – Инсон ресурсларини ривожлантириш бўлими бошлиғи. Тел.: (71) 237 53 51 .\nНомзодлардан аризалар уч босқичда қабул қилинади:\n* 2020 йил 28 декабргача;\n* 2021 йил 5 январгача;\n* 2021 йил 17 январгача.


Экология хабарлари Скачать\nO`zbek tilida (lot.)\nҚоратоғ фосфоритидан олинган чиқинди фосфогипсдан термофосфогипсли шлак (ташқол) ва олтингугурт гази (SO2) олиш мумкинлиги кўрсатилган. Шлакларни таркиби, совутиш усули ва минералогик таркиби аниқланган. Ушбу шлакларни қўшимча сифатида турли минералогик таркибли портландцемент хоссаларига таъсири кўрсатилган, шлакларни ишлатиш соҳалари аниқланган. Лабораториядаги синовларда ва саноат синовларида олинган натижалар тўла тасдиқланганлиги айтиб ўтилган.\nДабавлено : 2021-04-21 13:20:13\nNATIONAL CONSCIOUSNESS AND ITS ESSENCE\nУшбу мақолада миллий онг ва унинг мазмун – моҳияти ёритилган. Миллий онг - албатта нафақат бугунги даврнинг, балки ҳамма вақт миллатнинг миллат сифатида бошқа халқлар, миллатлар орасида ўз ўрнига эга бўлиб туришида энг мухим омил саналган.\nМақолада 1200-1300 0С ҳароратлар орасида фосфогипсни цемент хом ашё аралашмасида комплекс тарзда олтингугурт газига ва сульфоалюминатли – силикат цементга айлантиришда содир бўладиган минералларнинг ҳосил бўлиш жараён тартиби аниқланган. 1300 0С амалда деярли сульфосиликат минерали ҳосил бўлмайди. Клинкернинг рентгенограммаларида кальций сульфоалюминат, белит ва боғланмаган СаSO4 сақланиб қолишини кўрсатувчи рентген чизиқлари мавжудли айтиб ўтилган.\nФосфогипсли боғловчини асосий компонентини фосфогипс билан алмаштириш мумкинлигини лаборатория ва саноат миқёсида синаш натижасида аниқланган. Фосфогипсдан фойдаланиб олинган буюмларнинг кўрилиш-техник кўрсатгичлари юқори бўлган ва уларни олиш усуллари кўрсатилган. Фосфогипсдан фойдаланишнинг арзон, ундан фойдаланишнинг осон йўл билан юқори сифатли қурилиш буюмларини тайёрлаш мумкинлиги кўрсатилган. Фосфогипс ва сода заводининг қаттиқ чиқиндиси асосида махсус цементлар синтез қилиш усули кўрсатилган.\nOLIY MATEMATIKADAN MISOL VA MASALALAR ECHISH UCHUN O`QUV – USLUBIY QO`LLANMA\nOliy matеmatikadan misol va masalalar echish uchun o’quv - uslubiy qo’llanma Islom Karimov nomli Tashkent Davlat Universitetining Termiz filialida “Matematika va tabiiy- ilmiy fanlar” kafedrasida tayyorlangan. Uslubiy qo’llanma metematika fani bo’yicha ma’ruza, amaliy mashg’ulotlarga oid barcha o’quv – uslubiy materiallarni o’z ichiga oladi.\nOliy o`quv yurtidan keyingi ta`lim\nO`rta maxsus, kasb-hunar ta`limi\nMaktabdan tashqari ta`lim\nKadrlar malakasini oshirish va ularni qayta tayyorlash\nQonun va qonun osti hujjatlari\nRetsenziya va elektron resurs\nO`quv rejalar O`MKHTM


Уй шароитида болаларнинг бўйи нормал ўсиши учун нима қилиш керак?\n— Фарзандингизнинг бўйи меъёрида бўлиши учун спорт машқларига эътибор қаратинг. Сакраш, турникда осилиш, волейбол, баскетбол спорт турларига жалб қилинг. Бола жисмоний фаоллик билан банд бўлса, унда очлик ҳисси пайдо бўлади. Бу эса ўсиш гормони кўпроқ ишлаб чиқилишини таъминлайди.\nТаомнома оқсилга бой маҳсулотлар, сут-қатиқ, гўшт, тухум, кўкатлар ҳамда дуккакли маҳсулотларга бой бўлса, бўй билан боғлиқ муаммолар кўп безовта қилмайди. Шуни унутмангки, ҳар қандай касалликнинг олдини олишнинг биринчи талаби бу соғлом турмуш тарзига амал қилишдир.\nКиритилди: 21:33 16.06.2022. Ўқилди: 1323 марта. Фикрлар сони: 0 та.


OzodDayjest: Милиция зобити пропискасиз ватандошдан порага 500 минг сўм ва иккита қази олди\nЎзбекистонда фаолият юритаётган тўрт сиёсий партия Президент Шавкат Мирзиёевнинг Олий Мажлисга мурожаатномасидан улар фаолиятини кескин танқид қилиши ортидан шу пайтга қадар қуруқ мажлисбозлик ва расмиятчилик қилиб келганларини тан олди (“Халқ сўзи”, 27 декабрь). “Одамларимиз оғирини енгил қилиш, соғлиқни сақлаш, экология, коммунал хўжалик, таълим ва бошқа соҳаларда уларни қийнаётган муаммоларни ҳал этишга етарлича ҳисса қўшмаётганимиз ташвишланарлидир. Биз асосан самарасиз йиғилишлар ўтказиш билан овора бўлиб қолаётганимиз ҳам бор гап. Аччиқ ҳақиқат бўлса ҳам тан олиш керакки, маҳаллий кенгашларимиз фаолиятини ҳам ижобий баҳолаб бўлмайди” деган Халқ демократия партиясининг Олий Мажлисдаги фракцияси раҳбари Хатамжон Кетмонов. Бошқа партиялар вакиллари ҳам қуруқ рақамлардан иборат ҳисоботлар топшириш билан машғул бўлиб қолганлари, амалий ишга ўтиш вақти келганини айтган.\nТошкент шаҳри ИИБ профилактика инспектори порахўрлик ва мансаб ваколатини суиистеъмол қилиш жиноятларини содир этди (“Ҳуқуқ”, 28 декабрь). Исми ошкор этилмаган милиция зобити ўзи назорат қиладиган ҳудудда вақтинча рўйхатдан ўтмасдан яшаб келаётган ватандошни аниқлаган. Сўнг уни милиция таняч пунктига олиб келиб, уни жавобгарликка тортишини айтиб, ишни ёпиш эвазига пора сифатида 500 минг сўм пул ва иккита қази талаб қилди. Пропискасиз ватандош эса бу ҳақда ҳуқуқ идораларига хабар берди. Шу тариқа ИИБ зобити талаб қилинган порани олаётганда ушланган. Жиноий ишга оид бошқа тафсилотлар очиқланмаган. Бир неча кун аввал Ўзбекистон расмий агентлигига интервью берган мамлакат Ички ишлар вазири Пўлат Бобожонов жорий йил 11 ойида ичида ички ишлар тизимида 7,5 мингга яқин ходим интизомий жазога, 201 нафари эса жиноий жавобгарликка тортилганини маълум қилган.\nЎзбекистонда пиротехника воситаларидан жабрланаётган кўп бўлса-да, одамларнинг унга муносабатини ўзгартириб бўлмаяпти (“Оила даврасида”, 28 декабрь). Мирзо Улуғбек тумани Ёнғин хавфсизлиги бўлими вакили Баҳодир Кенжақуловга кўра, пиротехника воситаларидан кўплаб ёнғинлар келиб чиқмоқда. Масалан, Чилонзор туманида болалар отган салют 4 қаватли уй балконига тушиб ёнғин келтириб чиқарган. Бундай мисоллар кўп эканини таъкидлаган ёнғин хавфсизлиги ходими ота-оналарни боласининг қўлига “бомба” тутқазмасликка чақирган. Қайд этилишича, Янги йил арафасида аҳоли орасидан яширинча пиротехника воситалари сотаётган ўнлаб ҳуқуқбузарлар ушланган.


Ирқчилик, яккаланиш ва тахтдан воз кечиш: Меган Маркл ва шаҳзода Гарри билан интервью - 09.03.2021, Sputnik Ўзбекистон\nВорисликдан воз кечган шаҳзода Гарри ва унинг рафиқаси Меган Маркл Британияда ашаддий ирқчиликка дуч келгани ва Букингем сароийда яккаланиб қолгани ва ҳатто... 09.03.2021, Sputnik Ўзбекистон\nТОШКЕНТ, 9 мар - Sputnik. Кеча 7 март куни Американинг CBS телеканалида машҳур телебошловчи Опра Унфрининг Шахзода Гарри ва Меган Маркл (герцог ва герцогиня Сассекскаялар) билан интервьюси намойиш этилди. Ушбу интервьюни АҚШда 100 миллиондан ортиқ киши томоша қилди ва бу янги рекорд бўлди. Воқеа тарихиЭслатиб ўтамиз, шахзода Гарри, 1997 йилда сирли ҳодисалар оқибатида қурбон бўлган малика Диананинг кичик ўғли, Британия қироллик оиласининг қаршилигига қарамасдан 2018 йилда америкалик актриса Меган Марклга уйланган эди.Лекин янги оила турли сабабларга кўра Букингем саройида узоқ вақт яшай олмади. 2020 йил бошида шаҳзода Гарри ва Меган Маркл барча қироллик титулларидан воз кечиб оддий фуқаро сифатида ҳаёт кечиришга қарор қилишади ва АҚШнинг Сан-Франциско шаҳрига кўчиб ўтишади.Телебошловчи Опра Унфри шаҳзода Гарри ва Меган Маркл билан интервью ўтказмоқда ТанишувМеган: Мени реверанс (европа саройларида қирол ёки қироличага тиз букиб таъзим қилиш) қилишга мажбур қилишди. Гаррига “Ахир у сени бувинг” десам, “у қиролича”, деб жаовб берди. Лекин кейинроқ автомобил ичида одатда қиролича оёғи устига ёпиб ўтирадига адёлни мени ҳам оёғим устига ёпганда у менинг ҳам бувим экани ҳақида ўйладим.ТўйМен ҳам Гарри ҳам бу тўй - бутун дунё учун томоша эканини билардик. Ҳақиқий тўйимиз эса ундан 3 кун олдин бўлиб ўтган эди.Қироллар оиласидаМен Гарри учун ўз карьерамдан воз кечдим, яхши малика бўлишга ҳаракат қилардим, ҳатто Британия гимнини ҳам гугл орқали ёдлаб олдим. Мен барча тадбирларда иштирок этардим, лекин шу билан бирга мутлақ ёлғиз эдим. Ҳеч кимнинг мен билан иши йўқ эди.Мендан паспорт ва автомобил калитини олиб қуйишди. Дўстларим, умуман ҳеч ким билан учрашишга рухсат беришмасди.ИрқчиликМеган Марклнинг онаси қора танли бўлган. Британияда буни унга ҳар қадамда эслатиб туришган. Нафақат ОАВ балким энг юқори лавозимдаги лордлардан тортиб қирол оиласи аъзоларигача. Масалан, унинг биринчи фарзандаи Арчи туғилишидан олдин, саройдаунинг териси нақадар қора бўлиши мумкинлигини муҳокама қилишган.Гарри: Шундай гап бўлган эди, лекин мен ҳеч қачон у ҳақида айтиб бермайман. Дастлаб менга бироз ноқулай бўлди, лекин мен мутлақ шокка тушдим.Британияни ОАВларида бизни оиламизни шаънига жуда кўп тош отилди. Айниқса Меганнинг ирқий келиб чиқиши борасида. Менинг оила аъзоларим, Британия парламентарийлари (консерваторлар ва лейбористларбу борада бизни бироз қўллаб-қувватлашлари мумкин эди, лекин афсуски уларнинг ҳеч бири бирор сўз демади. Бу оғриқли.Иккиёқлама стандартларМалика Кейт Миддлтон (Гаррининг акаси – шахзода Уильямнинг хотини) ҳомиладорлик вақтида маълум позада тушган суратига “она бўлишга тайёрланмоқда” деб мақтаб ёзишган эди. Лекин Меган марклнинг худди шундай позада олинган суратига “ҳаддан ортиқ кеккайиб кетган” деб салбий мавзудаги мақолалар билан чиқишган.Ундан ташқари, Меган ҳомиладорлик вақти нонуштага авокадо истеъмол қилганда “тушкунликдан бўлса керак”. Худди шундай вазиятга Кейт ҳақида “дармонсизликдан бўлса керак” деб ёзишган эди.Гарри ва Меган тўйи куни Кейт Миддлтон қандайдир сабабга кўра йиғлайди. Британия ОАВларида дарҳол “Меган Кейтни йиғлатди” сарлавҳаси мутлақ ёлғон мақолалар чиқиб кетади. Ваҳоланки ўшанда Кейт Мидлтон ўзи шахсий сабаблари кўра йиғлаган эди. Энг таажублиси - ушбу ёлғон хабарларга қирол оиласидан ҳеч ким раддия бермаган.Сарой ҳаётиМеган: Мен ушбу оилага кирган заҳотимдан то у ердан кўчиб кетиш ҳақида қарор қилганимга қадар на ўз паспортимни на ҳайдовчилик гувоҳномамни кўрдим. Шунингдек бирор жойга чиқиш ёки дўстларим билан учрашиш ҳам таъқиқланган эди. Мен қафасда эдим.Баъзида ҳатто ўз-ўзимни ўлдириш ҳақида ўйлардим.Гарри: Менинг ўзим ҳам қафасда эдим, лекин буни билмасдим. Бу ўша тизим тутқунлигидир. Қандайдир маънода менинг отам ва акам ҳам қафасда.АҚШга кўчиш ҳақидаГарри: Британияда Меган тасаввур қилиб бўлмас даражадаги ирқчиликка дуч келди. Менга буни тушуниш учун кўп вақт керак бўлди.Мен у онам (малика Диана) тақдирини такрорламаслиги учун кўп ҳаракат қилдим, лекин ҳеч қандай ёрдам ола олмадим.Кўчиш ҳақида қарор қабул қилганимиздан сўнг отам билан 3 маротаба гаплашдим. Кейин у қўнғироқларимга жавоб бермай қўйди.Малика Диана Гарри: Онам, гўёки бизнинг тақдиримизни билгандек. Мен ҳозир фақат ундан қолган маблағ эвазига яшамоқдаман. Лекин у бизнинг фақат бахтли бўлишимизни истаган бўларди. Ушбу жараёнлар давомида мен унинг биз билан бирга эканини ҳис қилиб турибман.\n12:48 09.03.2021 (янгиланди: 09:45 10.03.2021)\n© REUTERS / Harpo Productions/Joe PuglieseПринц Гарри и Меган Маркл дали интервью Опре Уинфри\nТОШКЕНТ, 9 мар - Sputnik. Кеча 7 март куни Американинг CBS телеканалида машҳур телебошловчи Опра Унфрининг Шахзода Гарри ва Меган Маркл (герцог ва герцогиня Сассекскаялар) билан интервьюси намойиш этилди. Ушбу интервьюни АҚШда 100 миллиондан ортиқ киши томоша қилди ва бу янги рекорд бўлди.\nЭслатиб ўтамиз, шахзода Гарри, 1997 йилда сирли ҳодисалар оқибатида қурбон бўлган малика Диананинг кичик ўғли, Британия қироллик оиласининг қаршилигига қарамасдан 2018 йилда америкалик актриса Меган Марклга уйланган эди.\nЛекин янги оила турли сабабларга кўра Букингем саройида узоқ вақт яшай олмади. 2020 йил бошида шаҳзода Гарри ва Меган Маркл барча қироллик титулларидан воз кечиб оддий фуқаро сифатида ҳаёт кечиришга қарор қилишади ва АҚШнинг Сан-Франциско шаҳрига кўчиб ўтишади.\nТелебошловчи Опра Унфри шаҳзода Гарри ва Меган Маркл билан интервью ўтказмоқда\nМеган: Мени реверанс (европа саройларида қирол ёки қироличага тиз букиб таъзим қилиш) қилишга мажбур қилишди. Гаррига “Ахир у сени бувинг” десам, “у қиролича”, деб жаовб берди. Лекин кейинроқ автомобил ичида одатда қиролича оёғи устига ёпиб ўтирадига адёлни мени ҳам оёғим устига ёпганда у менинг ҳам бувим экани ҳақида ўйладим.\nМен ҳам Гарри ҳам бу тўй - бутун дунё учун томоша эканини билардик. Ҳақиқий тўйимиз эса ундан 3 кун олдин бўлиб ўтган эди.\nМен Гарри учун ўз карьерамдан воз кечдим, яхши малика бўлишга ҳаракат қилардим, ҳатто Британия гимнини ҳам гугл орқали ёдлаб олдим. Мен барча тадбирларда иштирок этардим, лекин шу билан бирга мутлақ ёлғиз эдим. Ҳеч кимнинг мен билан иши йўқ эди.\n25 Ноябр 2020, 19:08\nМендан паспорт ва автомобил калитини олиб қуйишди. Дўстларим, умуман ҳеч ким билан учрашишга рухсат беришмасди.\nМеган Марклнинг онаси қора танли бўлган. Британияда буни унга ҳар қадамда эслатиб туришган. Нафақат ОАВ балким энг юқори лавозимдаги лордлардан тортиб қирол оиласи аъзоларигача. Масалан, унинг биринчи фарзандаи Арчи туғилишидан олдин, саройдаунинг териси нақадар қора бўлиши мумкинлигини муҳокама қилишган.\nГарри: Шундай гап бўлган эди, лекин мен ҳеч қачон у ҳақида айтиб бермайман. Дастлаб менга бироз ноқулай бўлди, лекин мен мутлақ шокка тушдим.\nБританияни ОАВларида бизни оиламизни шаънига жуда кўп тош отилди. Айниқса Меганнинг ирқий келиб чиқиши борасида. Менинг оила аъзоларим, Британия парламентарийлари (консерваторлар ва лейбористларбу борада бизни бироз қўллаб-қувватлашлари мумкин эди, лекин афсуски уларнинг ҳеч бири бирор сўз демади. Бу оғриқли.\nМалика Кейт Миддлтон (Гаррининг акаси – шахзода Уильямнинг хотини) ҳомиладорлик вақтида маълум позада тушган суратига “она бўлишга тайёрланмоқда” деб мақтаб ёзишган эди. Лекин Меган марклнинг худди шундай позада олинган суратига “ҳаддан ортиқ кеккайиб кетган” деб салбий мавзудаги мақолалар билан чиқишган.\nУндан ташқари, Меган ҳомиладорлик вақти нонуштага авокадо истеъмол қилганда “тушкунликдан бўлса керак”. Худди шундай вазиятга Кейт ҳақида “дармонсизликдан бўлса керак” деб ёзишган эди.\nГарри ва Меган тўйи куни Кейт Миддлтон қандайдир сабабга кўра йиғлайди. Британия ОАВларида дарҳол “Меган Кейтни йиғлатди” сарлавҳаси мутлақ ёлғон мақолалар чиқиб кетади. Ваҳоланки ўшанда Кейт Мидлтон ўзи шахсий сабаблари кўра йиғлаган эди. Энг таажублиси - ушбу ёлғон хабарларга қирол оиласидан ҳеч ким раддия бермаган.\nМеган: Мен ушбу оилага кирган заҳотимдан то у ердан кўчиб кетиш ҳақида қарор қилганимга қадар на ўз паспортимни на ҳайдовчилик гувоҳномамни кўрдим. Шунингдек бирор жойга чиқиш ёки дўстларим билан учрашиш ҳам таъқиқланган эди. Мен қафасда эдим.\nБаъзида ҳатто ўз-ўзимни ўлдириш ҳақида ўйлардим.\nГарри: Менинг ўзим ҳам қафасда эдим, лекин буни билмасдим. Бу ўша тизим тутқунлигидир. Қандайдир маънода менинг отам ва акам ҳам қафасда.\nАҚШга кўчиш ҳақида\nГарри: Британияда Меган тасаввур қилиб бўлмас даражадаги ирқчиликка дуч келди. Менга буни тушуниш учун кўп вақт керак бўлди.\nМен у онам (малика Диана) тақдирини такрорламаслиги учун кўп ҳаракат қилдим, лекин ҳеч қандай ёрдам ола олмадим.\nКўчиш ҳақида қарор қабул қилганимиздан сўнг отам билан 3 маротаба гаплашдим. Кейин у қўнғироқларимга жавоб бермай қўйди.\nГарри: Онам, гўёки бизнинг тақдиримизни билгандек. Мен ҳозир фақат ундан қолган маблағ эвазига яшамоқдаман. Лекин у бизнинг фақат бахтли бўлишимизни истаган бўларди. Ушбу жараёнлар давомида мен унинг биз билан бирга эканини ҳис қилиб турибман.


Ҳадис - "Ислом ота" жомеъ масжиди\nТАОМ ИДИШЛАРИНИНГ МАҒФИРАТ СЎРАШИ\nSeshanba, 05 Fevral 2019 by Admin\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. عَنْ نُبَيْشَةَ الْخَيْرِ أَنَّ رَسُولَ اللهِ صلى الله عليه وسلم قَالَ : « مَنْ أَكَلَ فِي قَصْعَةٍ ، ثُمَّ لَحِسَهَا اسْتَغْفَرَتْ لَهُ الْقَصْعَةُ » . رَوَاهُ أَحْمَدُ وَابْنُ مَاجَةْ وَالتِّرْمِذِيُّ . Нубайшатул Хойр розияллоҳу анҳудан ривоят қилинади: “Расулуллоҳ соллаллоҳу алайҳи\nPublished in МАҚОЛАЛАР, ҲАДИС\nTagged under: idishni tozalash, istig'for, nasoim, sunnat\nҲАДИС ИЛМИ ФАЗЛИ ВА УНИНГ АҲЛИНИНГ ШАРАФИ\nDushanba, 28 May 2018 by Admin\nҲадис илмига бевосита алоқадор бўлган «Суннатнинг ёзилиш тарихи, унинг пайдо бўлиши ва ривожланиши» ҳақидаги китобда бу илмга бутун борлиқларини бағишлаб, молу жонларини сафарбар қилган уламоларимиз – аҳли ҳадислар таърифида салафларимиз қуйидаги дурдона сўзларни айтганлар: Ибн Ҳиббон ал-Бустий роҳимаҳуллоҳ «Саҳиҳ» китобида аҳли ҳадислар ҳақида бундай деганлар: Дарҳақиқат, Аллоҳ таоло бандаларидан бир тоифани саралаб олиб, уларни суннатга\nPublished in ҲАДИС\nTagged under: AHLI HADIS, HADIS, ҲАДИС ИЛМИ\nҲАДИС ИЛМИГА ДОИР ИСТИЛОҲИЙ ЛУҒАТЛАР\nPayshanba, 10 May 2018 by Admin\nҲадис илмига доир истилоҳий луғатлар Мусталаҳул ҳадис илми – бир неча усул ва қоидаларни ўргатадиган илмдир. Ҳадис – Набий соллаллоҳу алайҳи васалламдан асар бўлиб қолган гап, иш, тақрир, халқий (тана тузилиши), хулқий сифатлар ва таржимаи ҳолга тегишли маълумотлар. Хабар – ҳадиснинг муродифи (синоними). Хабар ҳам, ҳадис ҳам бир хил маънодаги нарса, яъни, уларнинг орасида фарқ\nPublished in МАҚОЛАЛАР, ҲАДИС, ЯНГИЛИКЛАР\nTagged under: ҳадис, ҳадис истилоҳлари, ҳадис турлари, ҳадиси шариф\nИСНОД ВА УНГА ТААЛЛУҚЛИ БЎЛГАН ИЛМЛАР\nYakshanba, 26 Mart 2017 by Admin\nИснод – бу умматга берилган хос фазилатдир. Бошқа ҳеч бир умматга бундай фазилат берилмаган. Ҳар бир хабарни санадга, ишончли суянчиққа суяниб қабул қилиш мусулмон умматининг ўзига хос хусусиятдир. Мусулмонлардан бошқалар бу нарсага эътибор бермаган. Имом Саврий р.а. ҳам: “Иснод – мўъминнинг қуролидир”, деганлар. Абул Жиёний: “Аллоҳ таоло бу умматни улардан олдин ҳеч кимга берилмаган\nТобеъийнинг таърифи. Саҳобани мусулмон (ҳолида) бўлиб кўрган ва Исломда вафот этган кишига тобеъий, дейилади. Улар саҳобаларни кўрган авлодлардир. Тобеъийнинг мана шу таърифи мухтор (ихтиёр қилинган) таърифдир. Ал-Ироқий “Фатҳул-муғийс” китобида: “Бу таърифга кўпчилик амал қилган”, дейди. Набий соллаллоҳу алайҳи васаллам ҳам ўз ҳадисларида саҳоба ва тобеъийларга ишора қилганлар: «طُوبَى لِمَنْ رَآنِي، وَآمَنَ بِي، وَطُوبَى لِمَنْ لَمْ\nTagged under: махазрам, машҳур тобеъийлар, тобеъий, тобеъийлар\nСаҳобанинг таърифи. Саҳоба сўзи луғатда: الصُّحْبَةُ– “ас-суҳбату” сўзининг ўзаги бўлиб, бирлашма, уюшма, тўда деган маънода келади. Истеъмолда эса, الصَّحَابَةُ – “ас-саҳабату” – саҳобалар маъносида қўлланади. Уламолар истилоҳида эса, кимки Пайғамбар соллаллоҳу алайҳи васалламга мусулмон бўлиб йўлиқиб, Исломда вафот этган бўлса, саҳобий дейилади. Бу илмнинг аҳамияти ва фойдалари: саҳобаларни билиш фойдаси жуда катта бўлган\nҲАДИС ЎРГАНИШ МАҚСАДИДА САФАР ҚИЛИШ\nСуннат Аллоҳ таоло тарафидан келган ваҳий ва Аллоҳ китобининг изоҳга муҳтож жойларини баён қилгувчидир. Суннатнинг мана шундай муҳим вазифаси, эътибори бўлганлиги боис салафи солиҳлар бутун эътиборларини унга қаратдилар ва ҳадислар ва уларнинг санадини йиғиш учун бор имкониятларини сарфладилар. Ҳадисларни излаб, унинг санадларини қидириб, манзилларнинг узоқлиги, улкан машаққатларга қарамасдан узоқ масофаларга сафар қилдилар. Улар бунда қуйидаги\nРАСУЛУЛЛОҲ ДАВРЛАРИДА ҲАДИСЛАРНИНГ ЁЗИЛИШИ ВА БУНГА САБАБ БЎЛГАН ОМИЛЛАР\nҲадисшунослик тадқиқоти бўйича олиб борилган изланишлар, уларнинг моҳияти эътиборга олиниб ҳадис тарихини ўрганиш даври тўрт қисмга ажратилади. Илк давр “Тасбит” даври бўлиб, бу даврда ҳадисларнинг сиҳҳатлилик даражаси ўрганилади. Бу даврга саҳобаларнинг Расулуллоҳ ҳадисларини қабул қилиш ҳолатлари, уларни ёйишда ташвиқотлари каби фаолиятлар киради. Бу даврнинг энг асосий фаолияти – ҳадисларни ёзма ёки хотира орқали сақлашдир. Иккинчи\nСўнги Чоп Этилганлар\nҲАРОМ – ТАНАГА ҲАМ, РУҲГА ҲАМ ЗАРАРЛИ\nИлмий равишда собит бўлишига қара...\nМуфтий ҳазрат Халқаро форумда нутқ сўзлади\nБугун, 22 февраль куни муҳтарам Президентимиз т...\nБиринчи халқаро зиёрат туризми форуми бошланди\nМамлакатимизда илк бора ўтказилаётган мазкур фо...\nНега Пайғамбаримиз соллаллоҳу алайҳи васаллам э...\nҲАР ДОИМ ҚАЛБДАН ДУО…\nДуо қилган банданинг “Раббим” дейиши Аллоҳни...\n© 2017 “Ислом ота” жоме масжиди


Хуршид Даврон Нуруллo Отахоновнинг “Бу кунлар” романи ҳақида фикр билдирди « Ўзбекистон Халқ Ҳаракати\nХуршид Даврон Нуруллo Отахоновнинг “Бу кунлар” романи ҳақида фикр билдирди\n31 October 2017 - 19:05\nБи-Би-Си радиосининг хабар беришича, Ўзбекистон халқ шоири ва тарихчи Хуршид Даврон бир ой аввал Тошкент аэропортида ҳибсга олинган ёзувчи Нуруллоҳ Муҳаммад Рауфхон (Нурулло Отахонов) қаламига мансуб “Бу кунлар” китоби ҳақида ўз фикрини билдирган.\nХуршид Даврон ўз Фейсбук саҳифасида ёзишича, “махсус ташкилотлар, хусусан мамлакат матбуот агентлиги” томонидан “Бу кунлар” асаридан айб топиш иши шиддатли тарзда давом этмоқда.\nУнга кўра, Нурилла Отахоновни ҳимоя қилиш ишини унинг тарафдорлари “то оқлов ҳукми бўлмагунча давом эттириши” керак.\n“Бу кунлар” китобининг экспертизасида қатнашаётган мутахассисларга қаратилган мурожаат қилар экан, Хуршид Даврон “бу асардан асосий мақсад танқид эмас. Мақсад – халқимиз, ватанимиз, давлатимиз қайғусидир”, – деб ёзади.\n“Энг аввало, таъкидлашим лозимки, ёзувчи асарини “роман” деб атаган. Адабиёт одами сифатида айтсам, бу асар ҳужжатли-публицистик йўналишда ёзилган, жанр талабидан келиб чиқиб, бадиий усуллар билан бойитилган, ҳужжатларга ҳам анча эркин-ижодий ёндашилган.\nЁзувчи бу асарни бир сиёсатчи сифатида эмас, бир зиёли, бир адабиётчи сифатида ёзганинни асло унутмаслик керак. Зеро, адабиёт ҳаётнинг турли соҳаларини қамраб олганидек, эркин жамиятда яшаётган ҳар қандай ижодкор давлат сиёсати ҳақида ҳам ёзишга ҳақли эканиниям унутмайлик. Демак, “Бу кунлар”га баҳо беришда мен диққатни қаратган айни шу жиҳатларни алоҳида ҳисобга олиш лозим бўлади.\nАсар қаҳрамонлари реал шахслардир, воқеалар ҳам теварак-атрофимизда бўлиб турган, ҳаммамиз ичида яшаб келаётган ҳаётдан олинган”, – деб ёзади Хуршид Даврон ўз Фейсбук мурожаатида.\nЎзбекистон Вазирлар Маҳкамаси ҳузуридаги Дин ишлари бўйича қўмита “Бу кунлар” таркибида экстремистик ғоялар бор дея хулоса қилган.\n“Асарнинг икки бобида диққат диний ҳаётга қаратилган. Зеро, муаллиф узоқ муддат айнан диний соҳа ичида бўлган, шу соҳада катта ўрин тутган матбуот ва ноширлик соҳасида фаолият юритган. Муаллиф яқин кечмишимизда динга муносабатдаги айрим ҳаддан ошишларни танқид қилар экан, бунинг сабабини кўрсатишда фақат давлатни айбламайди, балки диндорларнинг ўзлари ҳам шундай кескин сиёсат юритилишига сабабчи бўлганларини таъкидлайди”, – деб ёзади адиб.\n“Нуруллоҳ Муҳаммад Рауфхоннинг “Бу кунлар” асарининг экспертизаси билан шуғуллаётган мутахассислар асар ҳақида ҳукм чиқаришдан олдин, бу китоб орқасида бир ижодкор ва унинг тақдири турганини асло унутмасинлар”, – дея хулоса қилади Хуршид Даврон.


ХОДИМЛАР МАЛАКАСИНИ ОШИРИШГА ИНВЕСТИЦИЯ - «Туронбанк» АТБ\nХОДИМЛАР МАЛАКАСИНИ ОШИРИШГА ИНВЕСТИЦИЯ\nХодимлар малакаси ва мижозларга хизмат кўрсатиш сифатини янада ошириш мақсадида бугунги кунда Туронбанк ходимлари учун тренинг ўз ишини бошлади.\nЯнги форматда ташкил этилган тренингда бугунги замон талабларига тўлиқ жавоб берувчи бошқарувни ташкил этиш, ходимларнинг назарий билимлари, амалий кўникмалари ва касбий маҳоратларини оширишга асосий эътибор қаратилди. Хусусан, банк мижозларига хизмат кўрсатиш сифатини янада ошириш, ижро интизомига амал қилиш, касб одоб-ахлоқи кодекси талабларидан чиқмаган ҳолда мижозларга хизмат кўрсатиш. Асосан, team building, можаро, стресс менежмент, самарали хизмат кўрсатиш кўникмаларини ривожлантириш ва бошқалар шулар жумласидандир.\nКорпоратив тренинглар ўтказишда банк ходимларининг иш сифати ва малакасини оширишга имконият берадиган махсус дастур мавжуд.\nКамолхон НАЖМУДИНОВ – CFS бош раҳбари:\n- Бизнинг мураббийларимиз 20 йиллик тажрибага эга. Тренингларни 15 йилдан бери ўтказиб келамиз. Бу ерда корпоратив ва чакана мижозларга бевосита хизмат кўрсатадиган банк ходимлари фаолият олиб бормоқда. Тренингларимиз банкни ўзида хизмат кўрсатиш сифатини оширишга хизмат қилади деган умиддаман. Тренинглар интерактив усуллар ёрдамида, яъни бу шунча-ки маъруза ёки семинар эмас, балки иштирокчилар банкда орттирган тажрибаси билан ўртоқлашади.\nТренинг давомида100 нафардан зиёд қатнашчилар можароларни бошқариш ва стресс-менеджмент усуллари ҳамда буни хар кунги иш жараёнида қўллаш хақида билимларга эга бўладилар. Шунингдек, семинар мустақил равишда, кичик гуруҳларга бўлинган холда ўтказилади.\n"Импульс" номли банк ходимларининг юксалишига қаратилган тренинглар Туронбанкнинг барча филиаллари ходимлари учун ташкил этилган.\nАвтор: кўрсатилмаган / Манба: кўрсатилмаган / Кўришлар: 181


Путин Сноуденнинг Россия-АҚШ алоқаларига зарар келтиришига йўл қўймаслигини айтмоқда\n02 декабр 2020, Тошкент вақти: 05:39\nПутиннинг ваъдаларига қарамасдан қарамасдан Вашингтон Сноуденнинг АҚШ ҳукумати ихтиёрига топширилишини талаб қилишда давом этмоқда.\nПрезидент Владимир Путин Россия-АҚШ муносабатлари қочиб юрган МРБ собиқ ходими Эдвард Сноуден масаласидан кўра муҳимроқ, дея таъкидлади. Уч ҳафтадан ортиқроқ вақтдан бери Москванинг Шереметьево аэропорти тарнзит зонасида қолаётган Сноуден сешанба куни вақтинча бошпана сўраб, Россия расмийларига мурожаат қилди. Вашингтон Сноуден АҚШга қайтарилиб, жоусуслик учун суд қилиниши керак демоқда.\nРоссия президенти чоршанба куни ўтказилган матбуот анжуманида Вашингтон билан Москва ўртасидаги совуқчиликка ҳисса қўшаётган Эдвард Сноуден билан боғлиқ вазиятга тўхталиб, собиқ жосус икки томон муносабатларига путур етказа олмайди, дея таъкидлади.\n- Менимча, ўзаро муносабатларимиз хавфсизлик хизматлари ўртасидаги ҳар қандай мунозаралардан кўра муҳимроқдир,- деди Кремл раҳбари.\nАҚШ Махсус хизматларининг дунё бўйлаб амалга оширган кузатув дастурларига оид махфий маълумотларни ошкор қилган Сноуден 23 июндан бери Москванинг Шереметьево аэропорти транзит зонасидан чиқа олмаётир. АҚШ Марказий разведка бошқармасининг собиқ ходими сешанба куни вақтинча бошпана сўраб, Россия расмийларга мурожаат қилди.\nПутин вазият қандай ривожланишидан қатъий назар бутун эътиборини АҚШ билан муносабатларни яхшилашга қартаётганини таъкидлади.\n- Биз жаноб Сноуденни у тарафидан қилинадиган Россия-АҚШ муносабатларига путур етказувчи ҳар қандай ҳаракат биз учун номақбул эканидан огоҳлнатирганмиз,- деди Путин.\nРоссия раҳбарининг бу сўзларига қарамасдан Вашингтон Сноуденнинг АҚШ ҳукумати ихтиёрига топширилишини талаб қилишда давом этмоқда.\n29 ёшли собиқ разведка ходими АҚШ махсус хизматларининг Интернет ва телефон кузатуви дастурларига оид махфий маълумотларни ошкор қилгани Америкада бу каби ҳаракатлар қонунийлиги ва ҳукумат идораларининг одамлар шахсий ҳаётига дахл қилиши чегараларига доир баҳсларни келтириб чиқарди.\nМахфий дастурлар ҳақидаги ахборотнинг ошокр бўлиши Вашингтон билан бошқа мамлакатлар, жумладан, Европадаги иттифоқчи давлатлар билан маносабатларига совуқчилик киритди.\nШу ой бошида Британияда чиқадиган “The Guardian” газетаси Эдвард Сноуден сиздирган маълумотларга таяниб, Вашингтон 38 мамлакатга доир элчихона ва ваколатхоналар ортидан кузатув ўрнатганини ёзди. Улар орасида Франция, Италия, Греция, Япония ва Туркия каби АҚШ иттифоқчилари бор.\nУндан бироз аввалроқ эса, Германияда чиқадиган “Der Spiegel” журнали Европа Иттифоқининг Вашингтон, Ню Йорк ва Брюсселдаги ваколатхоналари кузатув остида бўлгани ва бу ҳаракатлар Германиядан туриб бошқарилганини ёзди.\nАйни пайтда, Путин Сноуденнинг имкон пайдо бўлиши биланоқ Россияни тарк этишини исташини айтмоқда.\nСноуденга Лотин Америкасидаги бир нечта мамлакат бошпана таклиф қилган. Лекин Боливия Президенти Эво Моралеснинг самолёти Сноуденни олиб кетаётганлик гумони билан Европа мамлакатига мажбуран қўндирилганидан кейин, собиқ жосус Москвани тарк этишдан чўчимоқда.\nРоссия Федерал миграция хизмати Сноуденнинг вақтинча бошпана бериш тўғрисидаги сўровномасини кўриб чиқиш учун уч ойгача вақт талаб қилиниши мумкинлигини айтмоқда.\nСешанба куни Оқ уй матбуот вакили Жэй Карни собиқ разведка ходими Сноуден АҚШга қайтарилиб, ҳукумат мулкини ўғирлаганлик ва махфий ахборотни очиқлаганлик айби бўйича судга тортилиши лозимлигини баён қилди.\n- Бизнинг позициямиз аниқ, жаноб Сноуден экстрадиция қилиниб, Қўшма Штатларга қайтарилиши керак. Унинг Қўшма Штатлардан бошқа мамлакатларга учиб кетишига йўл қўйилмаслиги лозим. У инсон ҳуқуқлари фаоли эмас. У диссидент ҳам эмас. У махфий ахборотни очиқлаганликда айбланмоқда,- деди Оқ уй расмийси.\nСноуденнинг Вашингтон-Москва муносабатларига зарар етказишига йўл қўйилмаслиги тўғрисидаги Россия раҳбарининг ваъдаларига қарамасдан, Оқ уй вакили собиқ жосус билан боғлиқ вазият Путиннинг иштирокида икки томон муносбатлари учун ижобий тарзда ҳал бўлиши мумкинлигини таъкидлади.


Талабалар учун хушхабар! Кундузгида ўқийдиган талабаларнинг контрактига 10 фоизлик чегирма берилади - xabar.uz\nТалабалар учун хушхабар! Кундузгида ўқийдиган талабаларнинг...\n14.08.2020 20:03 0 1938\nОлий таълим муассасаларида 2020/2021 ўқув йили учун тўлов шартнома миқдори камайтирилди. Бу ҳақда Олий ва ўрта махсус таълим вазирлиги баёнот берди.\nБаёнотни қуйида эътиборингизга ҳавола этамиз:\nШу билан бир қаторда, олий таълим муассасалари томонидан етим, чин етим, ногирон бўлган талабаларга ҳамда ижтимоий ҳимояга муҳтож, “темир дафтар” рўйхатидаги оилалар фарзандлари бўлган талабаларга контракт тўловларини қоплаш учун манзилли моддий ёрдам кўрсатилади. Бунда олий таълим муассасалари мавжуд маблағлари ҳисобидан талабаларнинг ижтимоий ҳолатидан келиб чиқиб, 4,0 млн. сўмгача молиявий ёрдам кўрсатиш имкониятига эга бўлади.\nчегирма талабалар контракт Олий ва ўрта махсус таълим вазирлиги\nТаълим 14/01, 10:08\nЖамият 13/01, 22:57\nЎктам Саломов лавозимидан озод этилди\nТаълим 04/01, 14:26\nТўлов-контракт миқдори ўзгармайди


Кафтдек ерга жойлашган миллионлар - Халқ сўзи\nКафтдек ерга жойлашган миллионлар\n17:04 10 Март 2020 Жамият\nФарғоналиклар боғ парваришлаш ва деҳқончилик бобида азалдан ўзига хос мактаб яратган. Улар жуда миришкор. Бугун Қува-Фарғона,Қува- Марғилон катта йўл ёқалари, Қува-Шахрихон-Марҳамат катта магистралида яратувчанлик мўъжизаларига гувоҳ бўласиз.\nУруғни ерга қадаб, парваришлаб, пайвандлаб, мевали кўчатга айлантириш учун деҳқондан катта сабот, меҳнатга ижодкорона ёндашув талаб этилади. Катта йўл бўйида жойлашган Намуна ҚФЙ тасарруфида Янги чек, Турк, Терактаги,Пахтаобод каби маҳалла хонадонларида кўчат савдоси авж паллага кирди. Туманнинг Ўзбек қишлоғида кўчат бозори ташкил этилган. Мозортаги, Бойистон(номи шундай) қишлоқларининг миришкорлари етиштирган мевали, манзарали кўчатлар, гул ниҳолчаларига харидорлар оқими узилмайди.\nКўклам кунларида кўчатчи миришкорларининг қўли-қўлига тегмайди. Терактаги қишлоғилик Салоҳиддин Солиев бундан беш йил аввал ташландиқ, деҳқончиликда фойдаланилмайдиган ерни олиб эзгу ният билан умид ниҳолларини қадаган эди. Бугун эса унинг кўчатлари бутун мамлакат бўйлаб тарқатиляпти.\nСарвар Отамуродов 6 сотихлик ерида 12 минг туп арча кўчатлари етиштирди. Наврўз арафасида 7 минг 600 дона гул, 3 минг 220 туп арча кўчатлари харидорларга етказиб берилди. Кўчатчилар сулоласининг учинчи авлоди бўлган бу соҳибкор атиргул етиштиришда ҳам катта маҳоратга эга. Бир тупда уч-тўрт хил рангда очиладиган анвойи атиргуллари Россия, Қозоғистон давлатларигача етиб борди.\nСолиҳа ая Отабоева кексалик гаштини меҳнатга боғлаб сураётган онахонлардан. Оила аъзоларини кўчатчиликка жалб қилиб 16 сотих ерда мева ниҳоллари парваришлашни йўлга қўйган. Жойларга бир кунда 2 минг туп кўчат етказиб беряпти.\n–Ҳудудимизда 800 хонадон мавжуд. Деярли барчаси кўчатчилик билан шуғулланишади, – дейди Қорақум МФЙ фаоли Эгамберди Раҳмонов. –Маҳалланинг бу соҳада бир асрдан зиёд тажрибаси бор. Тошлоқ, ярим адир ерларда парваришланган мевали, манзарали кўчатларнинг 10-15 минг донаси ҳар куни республикамиз вилоятларига олиб чиқиб кетилади. Бундан икки ярим йил аввал ака-ука Абдуғани ва Ғайрат Мамадалиевлар 2 гектар ерни ўзлаштириб кўчат етиштиришга киришишди. Бугунга келиб уларнинг кўчатлари харидоргир. Бир мавсумнинг ўзида 15-20 миллион сўмлик даромадга эга бўляптилар. Ана шу ака-укалардек саховатпешаларнинг кўмаги билан яқинда “Мозортаги” қабристони деворлари янгиланиб ҳудуд янада ободонлаштирилди.\nЭрта баҳорда туман ҳудудидан ўтувчи катта магистрал йўлнинг ҳар икки томонига кўчат етиштирувчи хонадонлар томонидан 600 туп манзарали ва 300 дан ортиқ турли хил гул кўчатлари хайрия қилиниб, ҳашар йўли билан экилди.\nҚувалик миришкор тадбиркорларнинг Ҳисоб-китобларига кўра,жорий йил туманда 30 миллион туп мевали ва манзарали кўчатлар етиштирилмоқда.\nҚува йўлларида саф тортган олма, анор, ўрик, нок, шафтоли, беҳи, гилос, бодом, ёнғоқ каби сархил мева кўчатлари савдосига чорловнинг ҳам ҳожати йўқ. Уларни кўрган одамнинг кўнглига боғ яратиш ишқи тушиб қолади. Атиги кафтдек ери учун ҳам бир туп ниҳол сотиб олади. Умид билан ерга қадайди. Аслида кўкламнинг гашти ҳам шунда.


Ўзбекистон - Иордания ўйинолди матбуот анжумани 9 сентябрь куни 11:00да бошланади / CHAMPIONAT.asia\nЎзбекистон - Иордания ўйинолди матбуот анжумани 9 сентябрь куни 11:00да бошланади\n08 сен 12:52\nЖЧ-2014 саралаш плей-офф жавоб ўйини - Ўзбекистон ҳамда Иордания миллий терма жамоалари ўртасидаги учрашувдан олдинги матбуот анжумани 9 сентябрь, душанба куни ўйин бўлиб ўтадиган «Пахтакор» стадионида соат 11:00да бошланади.\nМатбуот анжумани одатдагидек икки қисмдан иборат бўлиб, дастлаб журналистларнинг саволларига Иордания миллий терма жамоаси бош мураббийи Ҳуссам Ҳассан жавоб беради. Иордания бош мураббийи Ҳуссан Ҳассам иштирокидаги матбуот анжумани соат 11:00да бошланади.\nМатбуот анжуманининг икинчи қисми соат 11:30 да бошланиб, унда Ўзбекистон миллий терма жамоаси бош мураббийи Миржалол Қосимов ОАВ ҳодимлари саволларига жавоб беради.\nЭслатиб ўтамиз, Ўзбекистон ҳамда Иордания терма жамоалари ўртасидаги дастлабки учрашув 6 сентябр куни Амман шаҳрида бўлиб ўтган ва унда 1:1 ҳисобидаги дуранг қайд этилган эди. Саралаш плей-офф доирасидаги жавоб учрашуви эса, 10 сентябрь куни Тошкентдаги «Пахтакор» стадионида бўлиб ўтади. Учрашув соат 19:00да бошланади.\nМатбуот анжуманига барча турдаги ОАВ ҳодимлари таклиф этилади.


Бешкураш спорти яна Ўзбекистонда / Olamsport.com\n11:06Блинд, Окафор, Алиссон ва Коатес ЕЧЛда ҳафтанинг энг яхши ўйинчиси учун даъвогар\t0 10:45Чимаев казказлик рақиб билан жанг қилиш ҳақидаги саволга жавоб берди\t0 10:24Катта Лопес: "Енгил вазнда Ломаченкодан кучли боксчи йўқ"\t0 10:03Фёдор Емельяненко: "Кейинги жангимни Чикагода ўтказган бўлардим"\t0 09:42Моуринью: ""Рома"дан ҳеч қаерга кетмайман ва ўйинчиларимни ташлаб қўймайман"\t0 09:21Диллан Уайт жароҳат олди. Унинг Отто Валлинга қарши жанги бекор қилинди\t0 09:00Бироздан сўнг азим Тошкентда замонавий дзюдо зали фойдаланишга топширилади + ФОТО\t0 08:39Бугун Маҳмуд Мурадов Лигаси илк турнирида face to face ва вазн ўлчаш маросимлари ўтказилади (тўлиқ кард)\t0 08:18"Металлург" бош мураббийи Жасур Абдураимов истеъфога чиқди\t0 07:57Алишер Усмонов номзоди яна Халқаро қиличбозлик федерацияси президентлигига илгари сурилди\t0 07:36Токио-2020 Олимпиадасида иштирок этган делегация энди ўз юртига қайтди\t0 07:15Австралия Очиқ чемпионатига фақат икки марта эмланганлар қўйилади. Жокович мусобақани ўтказиб юбориши мумкин\t0 06:54"Насаф"нинг ОФК Кубоги финалидаги рақиби - "Ал Муҳаррақ"!\t0 19:02Абдураҳмонов фахрийлар ўртасида жаҳон чемпионати совриндори\t0 18:40Кикбоксингчиларимиз ЖЧда муваффақиятли иштирок этишмоқда\t0\n28 мар 14:42\nҚиличбозлик, Ўқ отиш, Енгил атлетика, Бошқалар, От Спорти, Сув спорти турлари\nБешкураш спорти яна Ўзбекистонда\nТеглар : Бешкураш\nУнга кўра, замонавий бешкураш бўйича илк мусобақага 31 март куни старт берилади. Мазкур беллашувлар пойтахтмизнинг турли спорт саройларида ўтказилиши режалаштирилган. Хусусан, бешкурашчилар ўртасидаги қиличбозлик беллашувлари «Пахтакор» Марказий стадионининг «Ёшлик» спорт залида соат 09:00 дан 11:00 га қадар бўлиб ўтади.\nШу куннинг ўзида кейинги беллашувларни атлетлар пойтахтимиздаги «Ёшлик» соғломлаштириш-спорт комплекси (собиқ НБУ спорт мажмуаси)да давом эттирадилар. Режага кўра, мусобақанинг сузиш спорт тури бўйича беллашув соат 12:00дан 14:00гача, ўқ отиш ва югуриш бўйича балларни жамлаш эса 15:00-18:00гача бўлиб ўтиши кўзда тутилган.\nЗамонавий бешкураш бўйича Ўзбекистон чемпионатининг от спорти бўйича ўтаказиладиган беллашув жорий йилнинг 1 апрель санасида белгиланди. Иштирокчилар «От спорти бўйича республика олий спорт маҳорат мактаби»да соат 09:00 дан бошлаб отни бўйсинтириш бўйича ўз маҳоратларини намоиш этадилар. Мусобақа бахслари якунлангач Ўзбекистон замонавий бешкураш федерациясининг фаолияти тақдимоти ва замонавий бешкураш бўйича Ўзбекистон чемпионатининг очилиш маросимига бағишланган тантанали маросимда бўлиб ўтади. Унда илк мусобақада ғолибликни қўлга киритган спортчилар муносиб тақдирланадилар.\nЎзбекистон замонавий бешкураш федерацияси юртимиздаги спорт ишқибозлари ва ОАВлари вакилларини қизғин ва муросасиз ўтиши кутилаётган мазкур беллашувларни томоша қилишга таклиф этади. Мусобақани томоша қилиш бепул.\nЎзбекистон замонавий бешкураш федерацияси ахборот хизмати.\nЁш бешкурашчиларимиз Мисрга учиб кетишди 0\nЗамонавий бешкураш турлари бўйича Ўзбекистон чемпионати ўтказилди 0\nЎзбек спорти ва Хидака шаҳри ўртасида алмашинув дастури 0


Баҳромнинг кўзи очилди | www.ziyouz.uz\nБош саҳифа ҲикматномаИбратли ҳикоятларБаҳромнинг кўзи очилди\nБаҳромнинг май таъсиридан бахтининг кўзи уйқуга кетиб, мамлакатининг биноси бу селдан йиқилгани ва мазлумлар фарёдидан уйғониб, бунинг чорасини кўргани\nЯздижирд жаҳон мулкини тарк этгач, Баҳром маишатга берилиб кетди. Гъафлат бодаси уни маст қилиб, мастгина эмас, бодапараст қилиб қўйди. Шоҳ майни ичиб, мастлик уйқусига кетиши билан бошқа мастлар унинг мамлакатини хароб этишга бошлади. Кўнгли хасталарнинг кўнглини овлашни ўйламай, ишлари фақат даштда ов қилиш эди. Ичкилик ичиб, ёмонлик қилувчилар унинг мамлакатини ер билан яксон қилишди.\nБаҳром ов қилиб юриб, бир кун адашиб қолди. Шунда у бировнинг чайласига кириб, меҳмон бўлди. У чайла эмас, хижроннинг қора кечасидек қоронғи, зулм-ситам қушларининг тузоғига ўхшаган, ошиқларнинг кўнгул уйидек бузуқ, ёғочлари ўққа ўхшаб ҳар томондан чиқиб турган жой эди. Бу чайлани зулм ўқлари тешгани кўриниб турар; бир неча мазлумлар у ердан бошпана топган эди. Замона зулмидан уларнинг ҳаммаси яланғоч, зулм қўлининг шапалоғидан ҳаммасининг қадди букилган эди. Битта қотган нон билан сув олиб келиб, уй эгаси уларга хизмат қила бошлади. Шоҳ аҳволни кўриб, нима гаплигини сўради.\n— Ахвол мана шу кўриб турганингдай, — деб жавоб берди. Шоҳ деди:\n— Бу фақирлик, ожизлик, муҳтожлик нимадан? Бунинг ҳамма сирларини рўйи рост айт? У деди:\n— Бурун аҳволимиз яхши эди. Бизнинг аҳволимизни зулм хароб қилди. Шоҳ халқнинг аҳволидан хабардор эмас. Унга май ва куйдан бошқа нарса керак эмас. Унинг одамлари тамаъ оғзини кенг очиб, мамлакатни ер билан тенг қилишди.\nШоҳнинг кўзига рўпара бир кошона кўринди, лекин унинг ҳар хонаси вайрона эди. Шоҳ сўради:\n— Бу вайрона илгари нима эди? У жавоб берди:\n— Сарой эди. Атрофи эса боғ эди. Унда эскидан-эски дарахтлар, янги чиққан гуллар ўсар эди. Икки тегирмон кориз суви ҳам бор эди. Бу ажойиб сув деҳқончилик даромадлари билан шу жойни кент, ҳатто шаҳар қилиб юборган эди. Энди коризга қарашга куч қолмади. Тақдирнинг унга кўзи тегиб, кўр бўлиб қолди. Сув қуригандан кейин боғ ҳам қуриди; гул ҳам қолмади: гул у ёқда турсин, унинг яфроғи ҳам. Бинони суваш, тузатишга ҳам куч йўқ; бу ишларни бажарадиган одамларнинг ўзи ҳам қолмади. Боғ ва сарой — ҳаммаси ер билан яксон бўлди, зулм, тамаъ эса бирга юз бўлди. Замона зулми молларни олгандан кейин, шу ёмон ожизлик, шундай бир аҳволга тушиб қолдик.\nШоҳ шу парданинг ўзидаги ўриш-арқоқдан аҳволни тушуниб, жони ўртанди, бошидан тутун кўтарилди. Гъам қиличи бағрини чок-чок қилиб, ғуссадан ўлишига сал қолди. Мастлик ғафлатидан уйғониб, жони хумор ўти билан ёна бошлади. Айшу ишратдан, хурсанд-чиликдан кўнгли совиб, ҳамма қилаётганлари хато эканини тушунди. Золимларни йўқотишни фикр қилиб, адолат қилишни кўнглидан ўтказа бошлади. Худонинг номи билан шу ниятни қилган эди, шу пайтда бир одам хушхабар келтирди. У деди:\n— Коризни тешиб, оби ҳаётдек пок ва соф сув чиқиб кетди. Уй эгаси Тангрига шукр қилиб, деди:\n— Айшга берилган шоҳ зулмни қўйиб, адолатни ният қилган эди, бундан дархол яхши хосиятлар кўрина бошлади.\nШоҳга бу сўз ҳам танбех бўлди; узр айтиш билан уни бой қилди-да, у билан хайрлашди. Мамлакатга қайтиб, адолат кўрсатди; ғам билан эзилган халқни шод қилди; ғам билан эзилган халқ шод, бу хол мамлакатига ҳам тез таъсир этди.\n← Аввалги Аввалги Хожа Муҳаммад Порсонинг дуоси\nКейинги → Кейинги: Чин ўтлоғидаги шер овловчи оҳу


Қозоғистонда аҳолини рўйхатга олиш учун 20 миллион доллардан ортиқ маблағ ажратилган\nҚозоғистонда 1 сентябрдан 30 октябргача ўтказилиши режалаштирилган аҳолини рўйхатга олиш доирасида аҳолига 90 дан ортиқ савол берилади.\nАнъанавий саволлар билан бир қаторда — ёши, жинси, миллати, оила аъзолари ҳақида — сўровномаларга янги саволлар, шу жумладан дин ва тилни билиш даражаси ҳақидаги саволлар киритилди. Бу ҳақда 17 август куни бўлиб ўтган брифингда Стратегик режалаштириш ва ислоҳотлар агентлигининг Миллий статистика бюроси бошлиғи Нурболат Айдапкелов маълум қилди.\nАҳолини рўйхатга олиш пайтида қозоғистонликларга Қозоғистонни тарк этиш режалари, асосий сабаблари ва муддатлари ҳақида саволлар ҳам берилади.\nШунингдек, респондентлардан соғлиғи чекланганлиги — кўриш, эшитиш, юриш, хотира ва концентрациядаги муаммолар борлиги сўралади.\nБундан ташқари, рўйхатда респондентда коронавирус инфекциясини юқтирганми ёки у CОВИД-19 вакцинасини олганми деган саволлар бор. Шунингдек, аҳоли пандемиянинг даромад даражасига таъсири ҳақида сўрашни режалаштирмоқда.\nҚозоғистон ҳудудида вақтинча истиқомат қилаётганлар, уларнинг келиш мақсади билан қизиқишади.\nАҳолини рўйхатга олиш натижаларига кўра, Миллий статистика бюросининг маълумотларига кўра, аҳолининг сони, ёши ва жинси таркибини баҳолаш учун база шакллантирилади, аҳолининг турли ижтимоий-демографик гуруҳлари ҳолати тўғрисидаги маълумотлар тўпланади ва демографик, ижтимоий-иқтисодий кўрсаткичлар ҳисоблаб чиқилади. Рақамлар иқтисодий прогноз қилиш, бандлик сиёсатини аниқлаш ва ижтимоий дастурларни ишлаб чиқиш учун ишлатиш режалаштирилмоқда.\nАҳолини рўйхатга олиш учун бюджетдан 9,1 миллиард тенге (тахминан 21 миллион доллар), шу жумладан кадрлар хизматига 4,7 миллиард ажратилган.\nҚозоғистонда аҳолини рўйхатга олиш дастлаб 2019 йилда ташкил этилиши режалаштирилган эди, бироқ расмийлар айтганидек, «миллий рўйхатга олиш жараёнига тайёргарлик кўриш ва ўтказиш билан боғлиқ бир қанча ташкилий ва кўрсатма нуқталарини» ҳисобга олган ҳолда, унинг ўтказилиши қолдирилди. 2020 йилда аҳолини рўйхатга олиш яна бир йилга қолдирилди — коронавирус пандемияси ва авж олиш фонида жорий қилинган карантин чоралари туфайли.\nМамлакатнинг аввалги аҳолини рўйхатга олиш 2009 йилда бўлиб ўтган. Унинг натижаларини эълон қилиш бир неча бор қолдирилган. Улар фақат 2010 йил ноябрь ойининг ўрталарида тақдим этилган. Айрим мустақил ва ҳукуматпараст кузатувчилар бу рўйхатга олиш натижаларига шубҳа билан қарашди.\nСтатистика агентлигининг бир неча собиқ юқори лавозимли амалдорлари (кейинчалик у Молия вазирлиги ҳузуридаги Статистика қўмитасига, сўнг Стратегик режалаштириш ва ислоҳотлар агентлигининг Миллий статистика бюросига айлантирилди) аҳолини рўйхатга олиш пайтида қонунбузарликлар учун қамоқ жазосига ҳукм қилинди. 2009 йилдаги аҳолини рўйхатга олиш учун 1,144 миллиард тенге ажратилган (ўша даврдаги курс бўйича, тахминан 7,6 миллион доллар).


Сайловчилар билан учрашувлар самарали бўлди | Ўзбекистон Халқ демократик партияси\n2021-06-01 18:06:51 725\nХалқ вакиллари мунтазам равишда сайланган ҳудудларида бўлиб, аҳолини қийнаётган муаммоларни ўрганиб, уларга қонуний ечим топишда кўмаклашиб келиняпти. Қолаверса, сайловчилар билан учрашувларда қонунлар тарғиботи, ислоҳотларнинг мазмун-моҳияти ҳам аҳолига тушунтириб борилмоқда.\nЖумладан, сайловчиларимиз билан бўлган навбатдаги мулоқотлар жараёнида ҳам бир қатор долзарб масалалар муҳокама қилинди. Мазкур учрашувларда 300 га яқин аҳоли қамраб олинди. Бевосита 18 та сайловчи қабул қилиниб, улар томонидан кўтарилган 10 та масаладан туман даражасидаги 8 таси жойида ҳал этилди.\nШу билан бирга, Сурхондарё вилоятининг Денов туманидаги 4 та секторда бўлиб, “Темир дафтар”нинг юритилиш ҳолати, унга киритилган оилаларга кўрсатилган ёрдам, дафтардан чиқариш тартиби фуқаролар билан бевосита суҳбат асосида ўрганилди.\nАҳоли билан бўлган учрашувларда туман ҳокими Р.Пардаев иштирокида бир қатор мурожаат ва масалалар кўриб чиқилди. Жумладан, бугунги кунда тумандаги “А.Жомий”, “Водий” ва “Тотувлик” маҳалла фуқаролар йиғинларида аҳоли сони қонунчиликда белгиланган меъёрдан қарийб икки баробарга ошганлигини инобатга олиб уларни бўлиш масаласи муҳокама қилинди. Бу борада мутасаддиларга мурожаат йўлланди.\nМулоқотлар давомида жорий йилнинг 13 май куни рўй берган сув тошқини оқибатида “Буюк ипак йўли” маҳалласидаги 9 та хонадонга етказилган зарарни қоплаш масаласи ушбу оилалар иштирокида ўрганилди. Мутассаддилар билан мазкур масалани қисқа фурсатларда ҳал қилишга келишиб олинди.\nШунингдек, тумандаги “Тасамасой” маҳалласидаги тоза ичимлик суви муаммосини ҳал этиш масаласи аҳоли ва тегишли ташкилот раҳбарлари иштирокида ҳудуднинг ўзида муҳокама этилди. Масъулларга туман ҳокими томонидан 10 кун муддатда муаммони ҳал этиш бўйича аниқ вазифалар белгилаб берилди.\nТуман марказида жойлашган, XVI асрда қурилган Саид Отaлиқ мадрасасини таъмирлаш жараёнлари билан танишилди. Айтиш керакки, узоқ йиллардан буён ушбу тарихий обиданинг таъмирга муҳтож бўлиб қолганлиги деновликларни ташвишлантириб келаётганди. Ўзбекистон Республикаси Президентининг 2020 йил 9 апрелдаги “Сурхондарё вилояти Денов тумани ва унинг марказини комплекс ижтимой-иқтисодий ривожлантириш тўғрисида”ги қарорида Саид Оталиқ мадрасасини таъмирлаш масаласи кўзда тутилган. Лойиҳа Маданият вазирлиги томонидан амалга оширилиши кўрсатилган бўлсада, ҳозирги кунгача маданий меросни таъмирлаш ишлари ортга сурилмоқда эди. Ҳолат билан бевосита танишилганда қурилиш ишлари бир ҳафта олдин бошлангани, масъул шахс томонидан таъкидланди.\nСайлов округидаги учрашувлар доирасида Денов тумани тиббиёт техникумида ўқитувчи ва талабалар иштирокида мулоқот ташкил этилди. Учрашув самимий, мунозараларга бой тарзда кечгани натижасида 14 нафар фуқаро Ўзбекистон Халқ демократик партияси сафига аъзоликка қабул қилиниб, уларга партиямизнинг гувоҳномаси, рамзлари ва дастури тақдим этилди.\nСайловчиларнинг барча мурожаатлари, қабул қилинган қарорлар ижроси бўйича белгиланган вазифаларни бекаму кўст якунига етказилиши депутатлик назоратига олинди.


А ПРО-Лига. Фарғона вилояти дербисида “Истиқлол” ғалаба қозонди / CHAMPIONAT.asia\nА ПРО-Лига. Фарғона вилояти дербисида “Истиқлол” ғалаба қозонди\n29 май 2019 21:10\nТеглар : ИфтихорИстиқлолА ПРО-Лига\nА Про-Лига 8-турида "Истиқлол" ва “Ифтихор” жамоалари ўртасида Фарғона вилояти дербиси ўтказилди.\nБеллашувнинг биринчи бўлими дастлабки дақиқалари тенг курашлар остида ўтди. Ҳар икки жамоа вакиллари рақиб дарвозасини ишғол этиш мақсадида ҳужумкор ўйин намойиш этдилар. Биринчи бўлим ўрталарига келиб «Истиқлол» жамоасининг 17-рақамли футболчиси Анвар Ҳожимирзаевда иккита қулай имконият юзага келди, унинг дастлабки зарбаси дарвоза устунига тегиб майдонга қайтган бўлса, иккинчи зарбасини «Ифтихор» ҳимоячиси деярли дарвоза чиғиғи устидан қайтариб қолди. Биринчи бўлим сўнгига қадар ҳар икки жамоа вакилларида гол киритиш учун имкониятлар юзага келган бўлса-да, ҳисоб очилмади - 0:0.\nУчрашувнинг иккинчи бўлими ҳам хавфли вазиятларга бой бўлди. Ҳар икки жамоа вакилларида рақиб дарвозасини ишғол этиш учун кўплаб имкониятлар юзага келди. Учрашувнинг 83-дақиқасида «Истиқлол» футболчиси Сардорбек Сотволдиев ҳакам томонидан белгиланган пенальтини голга айлантириб, ҳисобни очди – 1:0. Фарғона вилояти дербиси шу тариқа «Истиқлол» жамоасининг кичик ҳисобдаги ғалабаси билан якунига етди.\n“Истиқлол” - “Ифтихор" – 1:0 (0:0)\nГол: Сардорбек Сотволдиев 83-пен. (1:0)\nҲакамлар: Акобирхўжа Шукруллоев, Ҳасан Набиев, Д.Тиллоев, Равшан Копадзе\nКомиссар: Жаҳонгир Раҳматуллев\n"Истиқлол": 1.Рустам Нартаджиев, 3.Фаррух Иброҳимов, 4. Жасурбек Эрмаматов, 8.Сардорбек Сотволдиев, 14.Рустамжон Абдуҳамидов, 17.Анваржон Хожимирзаев, 19. Файзуллобек Жуманқўзиев, 20.Улуғбек Худайбердиев, 22. Сардор Тельяков, 30.Элдор Эргашев, 77. Умиджон Қодиров\nЗахира: 16.Шухратилло Рахмонов, 2. Шерзодбек Содиқжонов, 5. Абдухолиқ Қурбонов, 7.Риза Айвазов, 9. Абдуқодир Артиков, 11.Анвар Бердиев, 13. Тимур Султонов, 18. Шохрух Бойқўзиев, 21. Элёр Мамасолиев\n"Ифтихор": 1. Малик Абдулазиз Бурхонов, 2.Аҳмадхон Рўзибоев, 4.Давронбек Қорабоев, 5.Асрорбек Тиловолдиев, 10. Достонбек Бобожонов, 18. Нодирхон Камолов, 20.Иззатбек Ғаниев, 21.Жамшид Тўрақулов, 25.Шохруҳ Юлдашев, 77.Абдумалик Тошпўлатов, Ғиёсжон Турсунов\nЗахира: 16.Дилхушбек Мўйдинов,3. Жавоҳир Аъзамов, 8. Оллоёр Солижонов, 9.Достонжон Рашидов, 13.Шухратжон Ўринбоев, 14.Бекзод Алиев, 17.Нурулло Мирзажонов, 22.Озодбек Давронбеков.\n4 июль куни биринчи лига янги мавсумига қуръа ташланади 3\nАёллар футболи. Олий лига. 1-тур учрашувлари расмийлари 0\nА Серия. "Милан" бир киши кам бўлиб қолган аутсайдерни мағлуб қилолмади 0\nЛа Лига. "Бильбао" "кўршапалаклар" майдонидан ғалаба билан қайтди 1\nЛа Лига. "Валенсия" ва "Бильбао"нинг асосий таркиблари билан танишинг 0\nКарикатура: Месси 700-голини урди, аммо "Барселона"... 4\nСетьен Гризманн ҳақида: "Ундан узр сўрамайман. Суарес ва Месси бор жойда жой топиш қийин" 38


Абдусаттор Жуманазар. Матн ва... бутун саволга яримта жавоб (2010) | www.ziyouz.uz\nБош саҳифа МатбуотҲозирги давр матбуотиАбдусаттор Жуманазар. Матн ва… бутун саволга яримта жавоб (2010)\nАбдусаттор Жуманазар. Матн ва… бутун саволга яримта жавоб (2010)\n“Мабдаи нур” ва “Кимё” асарлари муаммоси туфайли Бобораҳим Машраб тарихига доир бирламчи ва энг муҳим манбалардан бири сифатида “Тазкираи қаландарон” асарига эътибор қаратилганди. Тахминга кўра, у “Қиссаи Машраб” ва бошқа манбаларга нисбатан ишончлироқ далилларга сероб бўлиши керак эди.\nБу асарни Муҳсин Зокиров илмий муомалага киритиб, у ҳақда: “XVII—XVIII асрларда ёзилган тарихий манбалар Машрабнинг ҳаёти ва ижодий фаолиятини муфассал ўрганишда бир қатор чалкаш фикрлар туғдиради. Аммо Исҳоқ Боғистоний қаламига мансуб “Тазкираи қаландарон” асарининг топилиши бир қанча чигал муаммоларни аниқлаш ва улар тўғрисида дадил фикр юритиш имкониятини вужудга келтирди,” деб ёзади (Эрк ва маърифат куйчилари; Тазкираи Қаландарон).\nРостдан ҳам у Бобораҳим Машраб ҳаёти ва ижодига аниқликлар киритдими?\nБу асарга тўқнаш келиб мен ҳайрон қолдим. Текширишлар унинг асл матни йўқлигини кўрсатди. Ундан айрим парчалар М.Зокировнинг “Эрк ва маърифат куйчилари” (1984) асари ҳамда “Шарқ юлдузи” журналида “Тазкираи қаландарон” (1990) номи билан чоп этилган экан. Абдурашид Абдуғафуров, Абдуқодир Ҳайитметов, Исматулла Абдуллаев каби йирик мутахассислар бу “манба”дан четлаб ўтишни маъқул кўрадилар. Уларнинг бунга тўла ҳаққи бор эди. Чунки улар кўриб, ўрганиб, таҳлил қилиши лозим бўлган ва мазкур соҳа талабларига жавоб берадиган манбанинг ўзи йўқ эди.\nБундай муносабатга қарамай, сўнгги 20 йил мобайнида у машрабшуносликда Малиҳо Самарқандийнинг “Музаккир ул-асҳоб”и ва машҳур “Қиссаи Машраб”дан ҳам муҳимроқ манба даражасига кўтарилади. Маълумотлари олдинги сафга чиқа бошлайди. Бир куни имтиҳонларга тайёрланаётган мактаб ўқувчиси менга “Маънавият юлдузлари” ва “Adabiyot” (Umumiy о’rta ta’lim maktablarining 9-sinf uchun darslik-majmua) китобларини кўрсатди.Уларда Бобораҳим Машрабга оид икки хил маълумот берилган эди. Гангиб қолган ўқувчи уларнинг қай бири тўғри эканини сўради. Бошим қотди. Чунки улардан бировини тўғри дейишга етарли асосим йўқ эди…\n9-синф адабиёт дарслигида Машраб ҳақида шундай дейилади: “Олдинлари Машраб 1640 ёки 1647(1657 ёзилса тўғри бўларди — А.Ж.). йилларда туғилган деб ҳисобланар ва бу маълумотлар қатор илмий манбаларда кўрсатилган ҳам эди. Боғистонийнинг “Тазкираи қаландарон” асарини синчиклаб ўрганиш натижасида аниқланган кейинги маълумотларга кўра Бобораҳим Валибобо ўғли Машраб 1653 йилда Наманганда косиб оиласида туғилган” (Q.Yoldoshev, V.Qodirov. J.Yoldoshbekov. Adabiyot. T., Yangiyol Poligraph strbice, 2006 y.,123.)\nТест синовига абитуриентларни тайёрловчи қўлланмаларда ҳам худди шундай гаплар такрорланган экан (S.Matchanov, SH.Saraiyev. Adabiyot (Oliy o’quv yurtlariga kiruvchilar uchun metodik qo’llanma). T., Yurist-media markazi, 2010 y., 172.).Бу мазкур асарнинг жамиятда бирламчи манба бўлиб, мустаҳкам ўрин топганини кўрсатади. Бироқ “тазкира”ни ўқиганимда унда Бобораҳим Машрабнинг 1653 йили, яна Наманганда ва яна косиб оиласида туғилганини тасдиқловчи бирор маълумот учрамади. Бунинг устига тазкирани манба сифатида ўрганувчини унинг матни жуда ноқулай вазиятда қолдираркан… Бу ишда қўлёзма нусха йўқлиги тадқиқотчи имкониятларини қирқиб қўяди. Асарга манба хулосасини бериб бўлмайди. Лекин унинг иккита нашри ва уларга тушунтиришлар борлиги уни тадқиқот мақомида ўрганиш учун изн беради. Шу тариқа, икки нашр матнларини қиёсий қараб, ундаги маълумотлардан фойдаланишга уриндик.\nМ.Зокиров бу асар туркий (ўзбек) тилида ёзилгани тўғрисида гапириб ўтади. У арабий ёзувдан кирилчага айлантирилган. Таржима эмас. Бу ҳолда икки матн сўзсиз мос тушиши лозим. Лекин М.Зокиров негадир асарнинг ўзидаги бор матнини “Шарқ юлдузи”га ҳам тўлиқ бермаган экан. Саҳифани эса, ўқувчида катта умид уйғотиб, “Тазкираи қаландарон” номи безаб турибди. “Эрк ва маърифат куйчилари”даги: “Бобораҳим асли Андижондин бўлуб, иродати таҳсил умидида Наманганга дохил бўлмишди. Бобораҳим Андигоннинг Алакчиён элатиға мансуб мулла Вали хезимкаш (ўтинкаш) фарзандидур”, деб бошланувчи маълумот, Машраб ва Тўти бекачнинг ишқий можароси каби ҳикоятлар журнал нашрига кирмай қолган. Машрабнинг Бозор охунд даргоҳидан қувилиши, Маҳмуд Қатағон томонидан қатл этилиши каби икки нашрда ҳам учрайдиган бошқа лавҳалар матнларида жиддий тафовутларга дуч келамиз. Машраб ва Бозор охунд жанжалида сўзларнинг риндона атвори – ринд табиати, Боз устиға мўролоғич Маймоқ сўфи – Охири Маймоқ сўфи, Бобораҳимни ороға олиб – Раҳимбобони ороға олиб, бисёр озурда – бағоят озурда, иложи қолмамиш – иложиқолмади тарзида турлича қўлланиши ҳар қандай тажрибали матншуносни бу матнга йўлатмайди. Гап тузилишида аҳвол бундан ҳам ачинарли. Буни икки нашрнинг қарийб бошдан охиригача кузатиш мумкин. Матнда бунча кўп фарқни кўриб, мабодо бу иш таржима эмасмикан, деб ҳам ўйлагандик. Афсуски, у табдил. Мазкур нашрлар бирламчи манба бўла оладими? Тарихий матн таҳрир қилинмайди. Бир неча нусхалар асосида танқидий матн тузилиши мумкин. Бу ерда матншунослик қоидаларига мутлақо риоя этилмаган. Матн исталганча таҳрир қилинган… Балки олимларни ундан йироқлатган сабаблардан бири шу ҳамдир? М.Зокиров эса: “Бу асар Машраб ҳаёти ва ижодий фаолиятига тааллуқли ишончли ҳамда ғоят муҳим тарихий маъхаз (илк манба) бўлиб қолиши ўз-ўзидан аёндир”, деб уни китобхонга тақдим этади. Тадқиқотчи мазкур қўлёзма 87 варақ, 41 боб ва унинг 11 боби Бобораҳим Машрабга бағишлангани ҳақида хабар бериб, варақларни ўзи рақамлаганини таъкидлайди. Журнал нашрида эса, бирор матн қўлёзма нусханинг қайси бетидан олингани кўрсатилмайди.\nТазкира воқеалари қурилиши кичик саҳна асарини эслатади. Гарчи Машраб “валиюллоҳ” деб таърифланса-да, матнда тасаввуфга алоқадор ҳеч нарса йўқ. Уни бу соҳадан анча узоқ одам ёзгани сезилади. “Қиссаи Машраб”да мажзубҳол Ошиқни, тазкирада Абдулла Қаҳҳор асарларидаги инқилобдан олдинги бахтсиз ва чорасиз кимсага ўхшаш шахсни кўрамиз. Феълнинг қолмамиш, этмиш, бормиш, топмиш, сўзламиш каби шаклларда қўлланиши ХХ аср ўзбек адабиётидаги тарихий-бадиий асарлар тилига яқинроқ. Муаллиф Машрабнинг 10 йилга яқин ҳамроҳи эди. Лекин у ўзи гувоҳ бўлган ва ҳамхонасининг шахсияти, сўфийлик ҳолини очиб берадиган бирор хос лавҳа келтирмайди. Барча нақллар Пирмат Сеторий тилидан ривоят қилинади. Матн билан танишгач, нима бало, тазкира 200 йил олдин шўролар буюртмаси билан ёзилганми, деб ҳайрон ҳам қоласан. Эҳтимол, матннинг бундай хусусиятларга эга бўлиши тадқиқотчи хизматидандир.\nМуҳсин Зокиров “Эрк ва маърифат куйчилари” асарида Бобораҳим Машраб ҳаёт йўли ва ижоди ҳақида мулоҳаза юритиб, “Мабдаи нур” ҳамда “Кимё” масаласига ҳам тўхталади. Қўлида “Тазкираи қаландарон”дек “манба” бўла туриб: “Демак, эндиликда “Мабдаи нур”нинг муаллифи Рўзибой Ҳофизи Машраби Соний эканлиги мутлоқ равшан бўлиб қолди”, дея қатъий қарорга келади. Тазкирада ҳам “Мабдаи нур”га тегишли қизиқарли маълумот борлиги тўғрисида ҳатто бир сўз айтмайди. Бироқ орадан олти йил ўтиб, бирдан шу асарнинг журнал нашрида: “Машраби мажзубнинг табаррук ашъор дафтарларин ва ўз дастхати ила китобот қилмиш “Мабдаи нур”, “Кимёйи саодат” достонларин хуржунидан олиб, фақир назариға келтурди”, деган маълумот пайдо бўлиб қолади. Бу барча ўқувчилар ва, айниқса, мутахассислар учун узоқ кутилган, жар солиб ҳайқиришга арзийдиган катта Янгилик эди! Тадқиқотчи эса, негадир, буни сезмаганга олади. Нашр сўзбошисида бу ҳақда яна лом-мим демайди. Шу билан муаммо дабдурустдан, тинчгина хотима топгандек бўлади. Бу сиртдан қараганда ва манбалардан хабарсиз ўқувчига шундай кўринарди… Мазкур муаммога аралашиб қолган ҳар бир тадқиқотчи, ҳатто улар ўзаро зид фикрларда бўлса ҳам, ич-ичидан илмий жиҳатдан мутлақо қониқарли ечим истайди. Мутахассисга бу асарлар қайси Машрабники экани эмас, ҳақиқий аҳволнинг очилиши муҳим ва ўқувчига баҳснинг қандай якун топиши қизиқ…\nЭнди таҳлил йўналишини бир оз ўзгартириб, асарга шубҳаларсиз назар соламиз. Бундан буёғи бизни кўпроқ ундаги маълумотлар қизиқтиради.\nМ.Зокировнинг таъкидлашича, тазкираҳ. 1130 йили жумодул аввал ойининг 15-куни тугалланган. Боғистоний эса: “Фақирул ҳақирнинг ушбу ожизона битиклари ҳижратнинг 1130 санасида, моҳи жумодул аввалда иҳтимомиға етди”, деб хабар беради. Бу пайтда муаллиф 60 ёшга кирган экан. Мазкур маълумотлар тазкиранинг милодий 1718 йили 15 апрелда тугаллангани ва Исҳоқ Боғистоний ҳ. 1070 йили (м. 1660) таваллуд топганини билдиради. У “Қуръони шариф”, “Мушквот ул-масобиҳ”, “Саҳиҳи Бухорий” асарларини ўрганиб, тариқат илмидан сабоқ олиш учун “20 ёшларида Мулло Бозор Охунднинг довруғини эшитиб”, Наманганга боради. Бу 1679 йил охири — 1680 йил бошларига тўғри келади. У Бозор Охунд мадрасасида Бобораҳим Машраб билан 7 йил бирга таҳсил олади. Тазкиранинг боши ва “биринчи лавҳа”да Боғистоний буни алоҳида таъкидлайди. Талабалик даври охири ва уларнинг ажралиши 1687 йилга тўғри келади. Боғистоний қишлоғига жўнаб, бир йилдан сўнг (1688) яна қайтиб келганда Машраб Кошғарга кетганини эшитади. Тазкирада унинг 7-8 йил Офоқ хожа ҳузурида хизматда бўлгани айтилади. Бу маълумотлар Машрабнинг 1694—1696 йиллар орасида Андижонга қайтганини кўрсатади. У сафардан келганда бетоб онаси вафот этади. Боғистоний: “Биродарим Бобораҳимнинг модари покизаларининг жанозаларида бўлдим”, деб у билан учрашганини ҳикоя қилади. Сўнгра Машраб, Пирмат Сеторий ва Боғистоний биргаликда бир қанча шаҳар ва ўлкаларни кезиб чиқади. Боғистоний улардан айрилиб, қишлоғига йўл олади ва у ерда мактабдорлик билан машғул бўлади. Орадан 20 йил ўтиб, Сеторий унинг қишлоғига боради ва Машрабнинг ўлими ҳақида хабар келтиради. Исҳоқ Боғистоний тазкирада ўзи ва Машраб ҳаёт йўлини шундай тасвирлайди.\nВоқеа шу тахлит кечган бўлса, Машрабнинг Кошғар ўлкаси ва қалмоқ даштларида ўтган 18 йиллик саргардонлиги, 1689—1690 йиллардаги Малиҳо Самарқандий билан учрашуви, онасининг 1690 йили вафот этиши ва фанда эътиборли саналган яна бир қанча илмий маълумотлар тақдири нима бўлади? М. Зокиров худди шу тадқиқотида Бозор Охундни 1678 йили вафот этган, дейди. Машраб эса, 1680—1681 йили унинг даргоҳидан қувилиб, Офоқ хожа ҳузурига кетганмиш?! Тазкира матни ва М.Зокиров тадқиқотида бундай чалкашликлар шу тариқа давом этаверади… Боғистоний: “Фақир мадраса таълимин ихтимомиға етказуб, ўз кентим Боғистонда жойнишин бўлмишмен”, деб ёзади. М.Зокиров тазкирага асосланиб: “Ниҳоят, улар уч киши: Машраб, Пирмат Сетроий ва тазкира муаллифининг ҳамроҳлигида йўлга чиқиб, Хўжанд, Ўратепа, Шош (Тошкент), Сайрам ва Туркистон вилоятларини кезиб чиқадилар. Машраб ва Пирмат Сеторий Мовароуннаҳр томон йўл оладилар, Исҳоқ Боғистоний эса ўз кенти Боғистонга қайтиб, шу ерда турғун бўлиб қолади”, деб хабар беради. Асарда Пирмат Сеторийнинг Машраб ўлимидан 8 йил кейин 60 ёшида (1719 йили) вафот этгани кўрсатилади. Тазкира 1718 йил 15 апрелда тугалланган бўлса, қандай қилиб унда 1719 йилги воқеалар ҳақида гап кетиши мумкин?\nФурсатдан фойдаланиб, Бобораҳим Машрабнинг ёши ва вафотига доир маълумотга тўхтайлик. “Эрк ва маърифат куйчилари”да келтирилган матнда Машраб қатли: “Андоғ маълум бўлмишким, Машраби валиюллоҳқатли муддатинда таваллудларидин эллик саккиз сана кечуб эрди”, деб кўрсатилади ва М.Зокиров унга: “Агар Исҳоқ Боғистонийнинг “Офоқ Хўжа вафотидан 18 йил кейин, 58 ёшида қатл этилди” қайдини бунга таққосланса, масала янада аниқ бўлади”, деб қўшимча қилади.\nЖурнал нашрида: “Алқисса, рамазони шарифни ўн еттинчи куни бавақти намози жумъадин сўнг Шоҳ Машрабни Мансурвор сиёсат дориға тортмушлар. Андоғ маълум бўлурки, қатли ом муддатинда таваллудларидин эллик етти сана кечуб эрди,” дейилади. Бу саналар, албатта, ўқувчини 1711 йилга етаклаб бораяпти. Ҳ. 1123 йил рамазон ойининг 17-куни милодийда 1711 йил 29 октябрдир. Аммо… матнда яна ихтилоф! Машраб қатл этилганда 58 ёшмиди ё 57? Журнал нашрига асослансак, Машрабнинг ёши милодийда 55 ва таваллуди 1656 йилнинг ўрталарига тўғри келади (1123—57=1066). Мактаб дарслиги ва қўшимча ўқув қўлланмаларда кўрсатилгандек, 1653 йил эмас. 58 ёши (м. 56) ҳисобга киритилса, у 1655 йили туғилган бўлади.\nБу мақолада Машраб таваллуди бўйича баҳс юритмоқчи эмасмиз. Ниятимиз, М.Зокиров уқтирганидек, тазкирадан Бобораҳим Машраб ҳақида дадил фикр юритиш имкониятини топиш эди. Аммо у Машрабга доир бошқа манбалардаги ишончли маълумотларни йўққа чиқариши, матндаги фарқлар, тили ва матн ичидаги маълумотларнинг ўзаро мос тушмаслиги билан ваъда қилинган имконни бермади. Тажрибали йирик манбашунослар бу манбани четлаб ўтгани ҳам бизни ҳайрон қолдирганди. Иш жараёнида бунинг сабабини тушунгандек бўлдик.\nЭнди бундай хато, асоси бўш маълумотлар дарслик ва қўшимча ўқув қўлланмаларига кириб қолиши ташвишланарли. Олий ўқув юртлари тест синовлари саволлари жавобида ҳам худди шу маълумотлар бўлса керак…\nБу “манба” аста-секин кенг тарқалиб, ҳақиқий манбаларни илм майдонидан суриб чиқарса нима бўлади? Шундай қоронғи мавҳумлик билан Бобораҳим Машраб таржимаи ҳолини ёритмоқчимизми? Дарсликлар ёзилишидан олдин маълумотлар обдон илмий меҳнат чиғириғидан ўтказилмайдими?\nИмтиҳонга тайёрланаётган ўша ўқувчининг саволи мақола охиригача бошимда чарх урди: “Бу маълумотларнинг қай бири тўғри?”. Ҳозирча саволнинг ярмига жавоб беришим мумкин: “Дарсликдаги эмас!”.\nИш тугаганди. Кейинги мавзу хаёли билан қўлимга эндигина тушган “Ислом тасаввуфи манбалари” (“Ўқитувчи” нашриёти, 2005) китобини варақлардим. Бу ажойиб тўпламни домла Ҳамидулла Болтабоев нашр эттирган экан. Қарасам, унда бир қанча мўътабар ва ишончли манбалар матнлари қаторида “Тазкираи қаландарон” ҳам турибди…\n← Аввалги Аввалги Мелис Абзалов: “Касбимдан қадр топдим” (2010)\nКейинги → Кейинги: Дамин Тўраев. Фикр тоғларидан дур қазиб (2010)


Ўзбекистонда 2021 йил биринчи чорагида 36 триллион сўм бюджет тушуми таъминланиб, маҳаллий бюджетлар ихтиёрида 1 триллион 600 миллион сўм қолдирилган. Президент иккинчи чоракда ҳам бюджетга 36 триллион сўм тушум сўзсиз таъминланиши лозимлигини маълум қилди.\n8 апрел куни давлат раҳбари бошчилигида тадбиркорликни ривожлантириш ва жорий йилда аҳоли бандлигини таъминлаш дастури ижроси бўйича видеоселектор йиғилиши бўлиб ўтди. Тадбир кескин танқидий руҳда бўлиб ўтди.\n«Бугунги кунда давлат харидларидаги кичик бизнеснинг улуши бор-йўғи 12 фоизни, айниқса Самарқандда 7,5 фоиз, Жиззахда, Сурхондарё ва Тошкент вилоятида 9 фоизни ташкил этмоқда.\nБу соҳа кичик ва ўрта бизнес учун катта имконият. Кейинги ҳафта имзоланадиган «Давлат харидлари тўғрисида»ги Қонуннинг янги таҳририда бу имкониятлар янада кенгайтирилади.\nВилоят, туман ва шаҳар ҳокимлари кичик бизнес субъектларини ушбу жараёнга янада фаол жалб қилишлари ва уларнинг улушларини камида 2 бараварга оширишлари зарур.\nУмуман олганда, тадбиркорлик фаолиятини янада қўллаб-қувватлаш, уларга кенг шароит ва имкониятлар яратиш бўйича жойлардан 100дан ортиқ аниқ таклифлар келиб тушди.\nВилоят ҳокимлари жорий йилда бандлик дастури асосида, 457 мингта доимий янги иш ўринларини ташкил этади.\nХолхўжаев, Икрамов, Кудбиев вилоят ҳокимлари билан бирга, кичик ва ўрта бизнес корхоналари ҳамда янги якка тадбиркорлар фаолиятини ташкил этиш ҳисобига 210 мингта доимий иш ўринларини яратишга жавоб беради.\nВоитов, Бобур Абдиназаров, Адиз Бобоев вилоят ҳокимлари ва тармоқ раҳбарлари билан бирга, тармоқ ва ҳудудий инвестиция лойиҳалари ҳисобига 248 мингта янги иш ўрни яратишга масъул.\nБундан ташқари, «дафтарлар»га киритилган 40 минг нафар ишсизларга ўзини ўзи банд этиш учун 92 миллиард сўм субсидия ажратиш керак», деган давлат раҳбари.\nПрезидент йилнинг иккинчи чораги учун бюджет тушуми бўйича кўрсатмалар берди.\n«Жорий йил биринчи чорагида 36 триллион сўм (106 фоиз) бюджет тушуми таъминланиб, маҳаллий бюджетлар ихтиёрида 1,6 триллион сўм қолдирилди. Тарихда бундай маблағ қолмаган.\nЛекин, Андижон вилоятидаги ишларнинг ҳақиқий аҳволи биринчи ярим йилликда тушумларни кафолатли таъминлаш бўйича хавотир уйғотмоқда.\nУмуман, иккинчи чоракда бюджетга 36 триллион сўм тушум сўзсиз таъминланиши лозим.\nСолиқ тушумлари – 28,5 триллион сўм, божхона тўловлари – 7,5 триллион сўм таъминланиши шарт», дея давлат раҳбарининг сўзларини келтирмоқда Kun.uz мухбири.\nШунингдек, Давлат солиқ қўмитаси иккинчи чоракда 2 триллион сўм, Давлат божхона қўмитаси 250 миллиард сўм қўшимча тушумни таъминлашга масъуллиги маълум қилинди.\nБош вазир ўринбосари – Иқтисодий тараққиёт ва камбағалликни қисқартириш вазири Жамшид Қўчқоров, Давлат солиқ қўмитаси раиси Шерзод Кудбиев, Давлат божхона қўмитаси раиси Муроджон Азимов, Молия вазирининг биринчи ўринбосари Омонулла Насритдинхўжаев бир ҳафта муддатда ҳар бир манба бўйича захираларни таҳлил қилиб, вилоят, туман, шаҳар ҳокимларига мавжуд имкониятларни кўрсатиб бериши кераклиги қайд этилди.


Қимматли туйғудир ишқЭшитинг, эй ёронлар, қимматли туйғудир Ишқ,Нолойиққа берилмас ҳурматли туйғудир Ишқ.Ҳам жафодур, ҳам сафо, Ҳамзани отди Қофга, Ишқ биландур Мустафо – давлатли туйғудир Ишқ.Тоққа тушса, кул айлар, кўнгилларга йўл айлар,Султонларни қул айлар – журъатли туйғудир Ишқ!Кимгаки Ишқ урди ўқ – ғусса ила қайғу йўқ,Фарёд ила оҳи кўп – ҳижронли…\nЖондан ичкари Севарман мен Сени жондан ичкари, Йўлим бордур бу аркондан ичкари. Мени менда дема, менда эмасман, Бир мен бордур менда, мендан ичкари.\nЮнус ЭМРО Салом бўлсин! Биз дунёдан кетар бўлдик, Қолганларга салом бўлсин! Бизлар учун хайр дуо Қилганларга салом бўлсин!\nЮнус ЭМРО Ишқ найлади... Юрадурман ёна-ёна, Ишқ бўяди мени қона. На оқилам, на девона – Кел, кўр, мени ишқ найлади!\nЮнус ЭМРО Ахтариб-ахтариб, топсам изингиз... Ахтариб-ахтариб, топсам изингиз, Босган изингизга сурсам юзимни... Ҳақ насиб айласа, кўрсам юзингиз – Ё Муҳаммад, жуда соғиндим Сизни!\nЮнус ЭМРО СЕВАЙЛИК, СЕВИЛАЙЛИК... Ҳақ жаҳонга тўладир, бандалар буни билмас, Уни сен сендан иста, У сендан айро бўлмас. Бунда келганлар кетар, албат шарбат*дан ичар, Бу бир кўприкдир – ўтар, жоҳиллар буни билмас...


Ирим ва шумланиш ҳақида | ukkosha.shosh.uz\nБош саҳифа » Мавъизалар » Ирим ва шумланиш ҳақида\nШумланиш борасида Расулуллоҳ соллаллоҳу алайҳи васаллам ўзларининг муборак ҳадиси шарифларида: “Уч нарсадан менинг умматим ҳануз қутула олмайдилар. Бу – ҳасад, бадгумонлик, ва иримдур. Шу нарсалардан қутилиш йўли шуки, ҳасад қилсангиз, зулмга ўтманг. Гумону-шубҳа қилсангиз, уни ҳақиқат ҳисоб қилиб, унга асосан иш тутманг. Бирор ирим қилинадиган нарсага дуч келсангиз, Аллоҳ таолога таваккул қилиб, йўлингизда ва ишингизда давом этиб кетаверинг!”.\nШумланиш, ирим-сирим қадим-қадимдан жоҳилларнинг одати ва Пайғамбарларнинг душмани бўлиб келган. Аллоҳ таоло Қуръони каримда Фиръавн қавми ҳақида ҳикоя қилиб: “Бас, уларга яхшилик келганда: “Бу бизга хос”, -дейдилар. Агар уларга бирор нохушлик етса, Мусо ва у билан бирга (иймон келтирган) кишилардан шумланадилар. Огоҳ бўлингки, уларнинг (яхши-ёмон) амал(лар)и Аллоҳнинг ҳузуридадир. Лекин (буни) аксариятлари билмайдилар”, – деди.\nОяти карима мазмунидан кўриниб турибдики, Фиръавн қавмига серҳосиллик ва фаровонлик, сиҳат-саломатлик каби яхшиликлар етишса, “Ҳа биз буларга сазовормиз, бу яхшиликлар бизга бўлиши лозим”, – деб айтишади. Агар уларга бало-офат, қаҳатчилик, очарчилик ёпирилса, улар Мусо алайҳиссалом ва ул зот билан бирга бўлганлардан шумланиб: “Буларнинг барчаси Мусо ва унинг қавми сабабидан бўлди, уларнинг шумликлари касофати бизларга урди”, – деб айтишарди. Аммо Аллоҳ таоло уларнинг бу шумланишларини ўзларига қайтариб, ҳақиқий аҳвол тўғрисида хабар бериб: “… Огоҳ бўлингки, уларнинг (яхши-ёмон) амал(лар)и Аллоҳнинг ҳузуридадир …”, – деб айтди.\nАввалги: Жума мавъизалари. Имонимизни асрайлик (видео)\nКейинги: Мажолиси ҳакимул умма. 5-мажлис


Яҳудийлар "Сизга ўлим бўлсин!" дейишди, аммо... | Azon.uz - Ахборот-таҳлилий портал\n4233 10:30 13.01.2021\nМақолага тегишли далилларни ўрганаётганимда қуйидаги ҳадиси шарифда узоқ тўхталиб қолдим. Айнан бугунимизга далолатлари борлиги учун китоблардан шарҳини изламадим ҳам. Мана ўша ҳадис:\n“Урва Оиша розияллоҳу анҳодан ривоят этишларича, онамиз айтадилар: “Яҳудийлардан бир неча киши Расулуллоҳ соллаллоҳу алайҳи васаллам ҳузурларига кира туриб: “Ассому алайка”, яъни “Сизга ўлим бўлсин!”, дейишди. Буни мен пайқаб қолдим. Ва: “Сизларга ҳам ўлим ва лаънат бўлсин!”, дедим. Шунда Расулуллоҳ соллаллоҳу алайҳи ва саллам: “Шошманг, эй Оиша! Аллоҳ ҳар ишда юмшоқликни хуш кўради”, дедилар. Мен: “Улар нима деганларини эшитмадингизми, эй Аллоҳнинг расули?”, десам, Расулуллоҳ соллалоҳу алайҳи ва саллам: “Мен: “Сенгаям шундай бўлсин” деб қўйдим, дедилар" (Аҳмад, Бухорий ва Муслим ривоятлари).\nҲадисни ўқиб чиққан киши ўзи ҳам кўп нарсани тушуниб олади. Шундай бўлса-да, унинг айрим жойларига тўхталсам;\n1. Ҳузурларига кирган кишиларнинг одобсизликларини кўринг. Кишининг юзига "Сенга ўлим бўлсин!" дегандан ортиқ ҳақорат бўладими? Ҳозирги пасткашларларнинг қилиғи ҳам ўша адабсизликнинг давоми, холос.\n4. "Аллоҳ ҳар ишда мулойимликни хуш кўради". Ё Аллоҳ, юзига "Сенга ўлим бўлсин", деган ҳақоратни эшитиб турган пайғамбарингнинг ахлоқини нақадар гўзал қилгансан! Эй уммати Муҳаммад, расул бизнинг намунамиз! Эргашсак шу зотга эргашайлик, ушласак, унинг суннатини ушлайлик.\nАллоҳ ҳар ишда юмшоқликни хуш кўради!\nБу энди ҳақ ва мувозанатли муносабат, муомаладир. Душман сўкди, муносабат ҳам шунга муносиб бўлди. Лекин душман даражасига тушмадилар жанобимиз! Бизга ўхшаб қўпол ва сўконғич бўлмадилар. Лекин индамай ҳам кетмадилар. Агар менга саломатлик истаган бўлсанг, саломат бўл, агар ўлим тилаган бўлсанг, ўзинг ҳалок бўл, қабилида бўлди жавоблари. Одобсизларнинг оқибати эса сийрат ўқиган кишиларга маълум...\nПайғамбари ноҳақ ҳақоратга учраётган кишиларнинг аламларини ўзим ҳам танамда ҳис қилиб турибман. Мусулмон қорнига йиғламайди, ҳатто қадригаям йиғламайди, аммо дунёдаги ҳамма нарсадан севимли пайғамбари калака қилинса, оғриқдан ўлиб қолай дейди.\n39 16:00 06.03.2021\n118 15:16 06.03.2021\n271 15:01 06.03.2021\n100 14:30 06.03.2021\n219 14:05 06.03.2021\n137 13:30 06.03.2021


06:10 24.12.2020 (Янгиланган 12:53 24.12.2020)\nТарихий маълумотларга кўра, тахминан XVII аср охирига қадар бутун дунёда Янги йил байрами март ойининг бошида, баҳорги экин-текинлар мавсуми билан бир вақтда нишонланган, culture.ru маълумотларига асосан.\nМилоддан аввалги 46 йилда Юлий Цезарнинг Янги йилни 1 январдан бошлаш ҳақидаги қарори ҳақида маълумотлар ҳам бор, лекин ўша вақтда бу кенг тарқалган удумга айланмаган.\nРоссияда Янги йилни кенг нишонлаш одати Пётр I даврида пайдо бўлган. Бир неча йил Европада яшаб, уларнинг турмуш тарзини ўрганган рус императори 1699 йилнинг 29, 30 декабрида 2 та фармон чиқаради.\nИккинчи фармонда Европа давлатларида бўлгани каби Янги йил шарафига Москва шаҳар кўчалари ва йирик биноларни арча шохлари билан безатиш, байрам оқшомида олов ёқиб, мушакбозлик қилиш айтиб ўтилган эди.\nПётр I давридан сўнг Янги йил байрамини нишонлаш, секин аста унутила бошлади, десак ҳам бўлади. Байрам фақат айрим бадавлат хонадонларда ўтказилар эди. Кейинги император Елизавета I даврида, Янги йил оқшоми бир неча минг киши иштирокида бал-маскарадлар ўтказиш русум бўлади. Кейинроқ, Екатерина II даврида, байрамда шампан виноси ичиш ва бир-бирига совға улашиш одати пайдо бўлган экан.\nБир кун ўтиб "Правда"да ВЛКСМ бош котиби Косаревнинг барча мактаб ва болалар клубларида 1 январь куни Янги йилни нишонлаш ҳақидаги фармони эълон қилинади. 1936 йилнинг 1 январида давлат раҳбари Иосиф Сталин биринчи Янги йил табригини йўллайди.\nСовет иттифоқида 15 та республика, юзлаб миллат вакиллари истиқомат қилган. Янги йил эса - 55 йилдан ортиқ вақт давомида, бир ҳудудда яшаётган барча миллат ва дин вакилларини бирлаштирувчи, энг катта ва универсал байрам бўлган.\nЯнги йилни, айниқса, болалар орзиқиб кутишган. Чунки байрам арафасида ҳар бир мактабда арча байрамлари ўтказилган, Қор бобо совғалар улашган. Ундан сўнг 10-12 кунлик таътил берилан. 31-декабр куни эса ҳар бир хонадонда байрам тантанали кутиб олинган. Ҳатто уруш ва йўқчилик даврларида ҳам қоғоздан арча ўйинчоқлари, бир дона ёнғоқдан совға ясаб одамлар болаларни хурсанд қилишга ҳаракат қилишган.\nМазали таомлар, совғалар, таътил, биринчи навбатда, Янги йил - бу болажонлар байрами. Катталар, буни унутманг!\nЯнги йил тарихи, байрам, Янги йил


Масжидга йўл - ҳақини ким тўлайди?\n25 октябр 2021, Тошкент вақти: 19:22\nМосквадаги Жомеъ масжидида ўқиладиган ҳайит намозларига 100 мингга яқин мусулмон келади.\nМоскванинг “Проспект мира” метро станциясида ишлаётган назорат ходимлари учун энг оғир кунлар мусулмонларнинг Рамазон ва Қурбон ҳайитлари экан. Станция ходимларининг Озодликка айтишича, кейинги йилларда муҳожир мусулмонлар гурас-гурас жамоат намозига келадиган жума кунлари ҳам айни шундай оғир кунлар қаторига қўшилган.\nСанкт-Петербург шаҳрида "Горковскaя" метро бекатида олинган бу видеороликни аллақачон юз минглаб одам томоша қилди.\n(Афтидан¸ будкасида ўтирган назоратчи суратга олган бу видеотасвир 16 ноябр куни Youtube.com сайтига қўйилди. Озодлик унинг аниқ жойи ва вақтини тасдиқлай олмайди.)\nНафақат Россиянинг “маданий пойтахти” Питер, балки Москвада ҳам одат тусига кириб¸ сўнгги йилларда доимий такрорланадиган бу ҳодиса акс этган мазкур видеотасвир жорий йилнинг Қурбон Ҳайити куни - 2010 йилнинг 16 ноябрида суратга олинган.\nМасжиддан чиққан оломондан қўрқиб¸ ўз будкаларига кириб олган петербурглик милиция ходимларидан фарқли, Москва милицияси раҳбарияти ҳайит кунлари “Проспект мира” метро бекатидаги жамоат тартибини назорат қилиш ишига юзлаб ОМОНчиларни ташлади.\n”Ҳайит намозидан қайтаётганларнинг аксарияти метрога билет олишдан кўра ёпирилиб келиб турникетлардан сакраб ўтишни афзал билади. Бизда уларни тўхтатмасликка¸ ҳатто буйруқ ҳам бор”, дейди Москва Жомеъ масжиди ёнида жойлашган метро бекати назоратчиларидан бири Светлана Шеенкова.\n- Бугун жума¸ масжид куни. Улар соат 2 лардан 3:30 ларгача келaди. Биласизми, биз уларни қўрқиб кутиб ўтирамиз. Бу оқимдан қўрқмасдан илож ҳам йўқ: сизни ҳатто тепкилаб, уриб-суриб кетишлари мумкин! Ўтган йили мен осиёлик билетсиз ўтаётган бир йигитни тўхтатмоқчи бўлган эдим. У мени шундай туртиб кетдики, ҳозиргача йиқилиб уриб олган жойим оғрияпти. Уларни ҳатто милиция ходимлари тўхтата олмайди! Охирги пайтларда фақат ОМОНчиларни жалб қилиб бироз тартиб ўрнатишга уриндик, дейди метро назоратчиси Светлана Шеенкова.\nМетро назоратчиси билан суҳбатлашиб турган чоғимизда турникетдан сакраб ўтиб кетаётган йигитга кўзим тушди. Подмосковъенинг Апрелевка шаҳарчасидан дўстини кўргани келган қирғизистонлик бу йигит аввалига кассани кўрсатиб¸ навбатда тургим келмади¸ дея баҳона қилмоқчи бўлди. Аммо ”Кассада ҳеч ким йўқ-ку!” деган ажабланишимиздан сўнг:\n- Ақча бўлса ўтаверардим. Ақчанинг йўқлигидан. Агар тўхтатиб қолса кассага туриб оламан, мажбур. Кунига шундай қилиб 7-8 маротаба метродан ўтаман, дея “қуён” бўлди.\nБу йигитнинг иқрорига кўра, ўзи ва ҳамроҳлари Россиядаги электр поездлари ва автобусларда ҳам пул тўламай¸ чипта олмай юришнинг ҳадисини обдон олишган.\nМетро назоратчиси айтган каби¸ соат иккилар атрофида масжиддан чиқаётган “қуёнлар” ёки метро назоратчилари таъбири билан айтганда, “кенгурулар” сони кўпайишни бошлади. Ўз исмини ошкора қилишни истамаган ўзбекистонлик йигитлар жума намозидан қайтаётганларини эътироф қилдилар.\n”Йигитлар, тоат-ибодат нима бўлдию тартибни бузиб билетсиз ўтишларинг нима бўлди?” дея ташлаган луқмамизга жавобан:\n- Иншаллоҳ, мана шу ерга бермасдан бирор бир муҳтожларга берилса мақсадга мувофиқ бўлади, деб ҳисоблайман. Шу 27-28 сўмни буларга бермасдан, муҳтожлар ҳозир роса кўпда, шуларга берган маъқул. Иншаллоҳ, муҳтожларга берамиз. Маҳаллий ўрислар ҳам сакрайди-да¸ деди улардан бири.\nСуҳбатга тортилган йигитлардан яна бири Ўзбекистон, Тожикистон ва Қирғизистондан келганларнинг аксарияти оиласи билан ҳаминқадар яшаши ва ҳар бир сўмни тежашга ҳаракат қилишидан гапирди. “Лекин сакраётган “қуёнларнинг асосий қисми ёшлар-ку…”, дея билдирган эътирозимиз эшитган бу йигитлар узр сўраб хайрлашиб қолди.\nСакраб ўтаётган қорамағиз йигитлар орасида кассага туриб билет олиб ўтаётган дўппили йигитнинг исми Равшанбек экан. ”Қуëн ëхуд кенгуру”лар подасидан ажраб қолган бу йигитни суҳбатга тортдик\n- Стройкалардан келади бу ерга ўқигани, улар пул олмаган пайтлари бўлади. Кимнингдир чўнтагида бор, кимнигдир чўнтагида йўқ ҳозир...Тўғри, пули борлар ҳам ўтади. У ўзига қилади. Пулим йўқлигида ман ҳам ўтганман, ўтмаганман демайман. Пулим борлиги пайтимда ҳам ўтган бўлишим мумкин.\nОзодлик: Агар шу йигитларга кўп пул тўласа билетсиз ўтмайди, деб ўйлайсизми?\n- Ўтади ҳаммаси. Пулни яхши кўрмайдиган одамни кўрганмисиз?! Лекин бировнинг ҳақини ейишдан қўрқиш керак! деди Равшанбек.\nСўнгги пайтларда меҳнат муҳожирларининг Россия пойтахтидаги юриш туриши аксар русларнинг эътироз ва норозилигини кучайтирмоқда. ”Икки миллионлик муҳожирлар армияси Москвадаги жамоатчилик транспорти вазиятини янада оғирлаштиришга сабаб бўлмоқда”, дейди “АвтоИзвестия” газетаси бош муҳаррири Дмитрий Семенов. Унга кўра, айрим муҳожирлар москваликлар орасида “жиҳод-такси” деб номланган эски “жигули” автомобилларида шаҳар кўчаларида пойга уюштирса, қолганлари метрода билетсиз юради.\n- Мигрантларнинг учдан икки қисми жамоатчилик транспортида пул тўламасдан юради, жумладан метрода ҳам.Улар турникетлардан сакраб ўтишни афзал, деб билади. Бу ҳолат нафақат шаҳар транспорт инфратузилмасига жиддий оғирлик юклайди, балки молиявий жиҳатдан катта зиён келтиради, дейди “АвтоИзвестия” газетаси бош муҳаррири Дмитрий Семëнов.\nМуҳожирлар¸ хусусан мусулмон мигрантларнинг жамоатчилик транспортидаги ноқонуний ҳатти-ҳаракатлари маҳаллийларнинг муҳожирларни “маданиятсизлик”, “беодоблик”, “тартибсизлик” ва “ҳурматсизлик” айблашига асос бўлиб хизмат қилмоқда.\n“Мусулмонларнинг бундай ҳатти-ҳаракатига Ислом ҳукмии қандай?”, дея мурожаат қилдик мусулмонлар байрамлари¸ қолаверса ҳар жума куни қайталанаëтган манзара асосида Россиянинг Осиё қисми мусулмонлари идораси раиси ва Россия Муфтийлар кенгаши раисдоши Нафиғулла Ашировга.\n- Нафақат Ислом, оддий одам маданияти нуқтаи назаридан, ҳатто ёввойи қабилаларда ҳам ўғрилик қораланган ва қораланади. Ҳар қандай жамиятда шундай! Буни аниқлаш учун Ислом қоидаларидан иқтибос келтиришнинг ҳожати ҳам йўқ. Лекин метроларда ёшларнинг турникетлардан сакраб ўтишини¸ айнан Ислом байрамлари билан боғлаётган оммавий ахборот воситалари ноҳақдир, чунки негадир 1 май ёки футбол фанатларининг кўчаларга чиқиб дод-вой солишига биров индамайди, байрам кунлари намозга йиғилганлар билан боғлиқ ҳар қандай вазиятни эса Исломга тақаш одатий тус олди. Метродаги вазият эса ҳозирги ёшларга хос “маданият” ва Исломга унинг мутлақо алоқаси йўқ¸ дейди Россия Муфтийлар кенгаши раисдоши Нафиғулла Аширов.\nУмумроссия Ижтимоий фикр маркази (ВЦИОМ) томонидан жорий йилнинг июн ойида ўтказган сўров хулосасига кўра, москваликларнинг 68 фоизи¸ санкт-петербургликларнинг эса 75 фоизи муҳожирларга нисбатан салбий муносабатдадир. Сўнгги икки йил давомида меҳнат муҳожирларига нисбатан фикри ижобий бўлган россияликлар сони 21 фоиздан 15 фоизга қисқарган.


26.01.2018 12:14 0 586\nҲозирда маймунчалар инкубаторда туппа-тузук яшашмоқда.\nХитойлик олимлар макака маймунлари жуфтлигини клонлаштириш йўли билан дунёга келтирдилар. Ҳозирда маймунчалар инкубаторда туппа-тузук яшашмоқда. Бу нимадан далолат? Наҳот илм-фан шу даражада ривожланиб, ҳар қандай жонзотни нотабиий йўл билан ярата олса? Энг қизиғи, бу усул одамда қўллаб кўрилса, нима бўлади?\nҲозирча саволлар жуда кўп, аммо бу борадаги ютуқлар ҳам талайгина. Клонлаштириш йўли билан дунёга келган биринчи жонзот – Долли қўзичоғи туғилганига йигирма йилдан ошди, ўлиб кетганига ҳам ўн беш йил тўлди. Шу орада олимлар 23 хил жонзотни клонлаштирдилар. Аммо бу маймунчаларнинг ўзига хос жиҳати шундаки, улар янги усулда – соматик ҳужайралар ядросини кўчириб ўтказиш йўли билан дунёга келтирилган. Олдинги, эмбрионни парчалаш усулидан фарқли равишда, назарий жиҳатдан бу усул орқали бир жонзот чекланмаган миқдорда клонлаштирилавериши мумкин. Яъни бундан иккита ўзига хос жиҳат қалқиб чиқади – клонлаш имкониятлари кескин ошди, гарчи горилла, шимпанзе сингари одамсимон бўлмаса-да, генетик жиҳатдан 93 фоиз ва шаклан одамга ўхшаш жонзот клонлаштирилди.\nХўш, энди одам ҳам клонлаштирилиши мумкинми? Яъни кимдир ўзи хоҳлаган пайтда, дейлик, ўлими олдидан ўзидан нусха қолдираверадими? Ҳозирча кўплаб давлатларда одамзод устида бундай амалиётларга тақиқ қўйилган. Маймунларни клонлаштирган хитойлик олимлар ҳам мақсадлари одам клони эмаслигини таъкидлашган. Клонлаштиришдан асл муддао тиббий тажрибалар, касалликларнинг олдини олиш, йўқолиб кетаётган жонзотларни сақлаб қолиш эканлиги эълон қилинган бўлса-да, инсоният барибир клонлаш масаласига жиддий қараши шарт.


ЯУПМ (Uzcard) нуфузли International Star for Leadership мукофотига эга бўлди\nЖамият 16:01 / 18.04.2019 2502\nЯгона Умумреспублика Процессинг Маркази (ЯУПМ) инновация ва сифат учун Gold тоифасида нуфузли International Star for Leadership мукофотига эга бўлди. Тақдирлаш маросими 14 апрель куни Женевада ўтказилди. Мазкур мукофот QC100 ва BID Quality стандартларига мувофиқликни тасдиқлайди.\nInternational Star for Leadership in Quality Award (ISAQ) мукофоти сифат маданиятини тарғиб қилишда компания ва ташкилотлар раҳбарларининг хизматларини, шунингдек, QC 100 мезонларига қатъий риоя этилишини тасдиқлайди. Ушбу мукофот компаниянинг сифат истагини ифодалайди ва бошқарув стратегияси бўлган QC100 сифат модели мезонларини баҳолаш асосида берилади. Сертификатлаш BID конвенцияси томонидан тасдиқланган бўлиб, у бутун дунё бўйлаб хусусий ва жамоат ташкилотларининг сифат маданияти тамойилларини тарқатиш билан шуғулланади.\nЎз навбатида, ЯУПМ ушбу сертификатнинг соҳиби сифатида QC100 универсал сифат менежменти моделига таяниб, ходимлар, таъминотчилар ва мижозлар орасида сифат маданиятини жорий этиб келмоқда. ЯУПМ томонидан ходимлар, таъминотчилар ва мижозлар орасида жорий этилган сифат маданияти қуйидаги принципларга риоя қилишни назарда тутади:\n· мижозлар эҳтиёжини қондириш даражасини аниқлаш ва корхона фаолиятининг ижобий натижаларига эришиш;\n· QC100 модели бўйича 100 сифат бўлимига мувофиқ белгиланган сифат даражасига эришиш;\n· масъулиятли қарорлар қабул қилишда жамоавий саъй-ҳаракатларни қўллаб-қувватлаш;\n· мижозларнинг эҳтиёжларини қондириш ва уларнинг талабларини қондириш истаги;\n· доимий тараққиётга эришиш учун кадрлар, техник ва иқтисодий заҳираларни жалб қилиш;\n· кадрлар заҳирасини уларнинг малакаси даражасига кўра тақсимлаш;\n· аъло натижаларга эришиш учун ишлаб чиқаришнинг энг арзон нархлардаги соҳаларида ходимларнинг эътиборини назорат қилиш.\nISAQ мукофоти 1986 йилдан буён ўз маҳсулотларини ва тақдим этаётган хизматларини доимий равишда яхшилашга интилиб келаётган компания, ташкилотларга инновациялар, сифат менежменти соҳасидаги хизматлари учун ҳар йили топшириб келинади. Мукофот икки кунлик сифат Конвенцияси давомида компания раҳбарларига тақдим этилади.


ЎзА - “Ўзтрансгаз” раиси янги форматда иш бошлади\n24.07.2018 08:38 Чоп этиш версияси\n“Ўзтрансгаз” раиси янги форматда иш бошлади\n«Ўзтрансгаз» акциядорлик жамияти раиси Шарифжон Аҳмедович Турсунов Фейсбук ижтимоий тармоғида саҳифа очиб, халқ билан очиқ мулоқотга киришишга, йиллар давомида тўпланиб қолган муаммоларни ижобий ҳал этишга ваъда берди. Шунингдек, жамият раиси тизим фаолиятига доир ҳар қандай масалага ижобий ечим топиб, аҳолининг таклиф, мулоҳаза ва масалаларини эшитишга доимо тайёр эканини билдирди.\n— Тилдан айтилган сўз қулоққача, дилдан айтилган сўз эса, Аллоҳгача боради... Ҳақиқатан ҳам, Муҳтарам Президентимизнинг Олий Мажлис палаталари аъзоларига мурожаатлари замиридаги самимий фикрлар бугун мени Сиз азизлар билан ишончли ва натижадор мулоқотга чорлади.\n“Ўзтрансгаз” АЖ тизимида йиллар давомида тўпланиб қолган муаммолар, турмушдаги қийинчиликларни бартараф этиш, пировардида, фуқароларнинг розилигига эришиш мақсадида очилган бу саҳифам ўйлайманки, кўнглингизга йўл топишимга самарали имконият бўлади. Газ таъминоти борасида қандай фикрингиз, таклиф ва мулоҳазаларингиз, ечимини кутаётган муаммоларингиз бўлса, марҳамат, айтинг. “Ўзтрансгаз” АЖ бошқаруви раиси сифатида, ваколатим доирасида барча масалаларнинг ижобий ҳал этилишига ёрдам беришга тайёрман. Саъй-ҳаракатларим ортида нафақат хонадонингизга илиқлик, қалбингизга нур ҳам улаша олсам, демакки, ниятимга етибман, мақсадимга эришибман, – дейди “Ўзтрансгаз” АЖ раиси Шарифжон Турсунов фейсбукдаги ўз саҳифасида.\nЭслатиб ўтамиз, «Ўзтрансгаз» акциядорлик жамиятининг асосий вазифаси республика истеъмолчиларини белгиланган тартибда табиий ва суюлтирилган газ билан узлуксиз таъминлаш ҳисобланади.


Фуқаролик ҳуқуқи тушунчаси, томйиллари, тизими ва предмети\nfuqarolik huquqi tushunchasi haqida\n2 5219768338598593537, Informatika.9-sinflar-uchun, Hatti-harakat lotin, Shaxs tuzulishi, zamonaviy o'zbek adabiyoti yakuniy Avazova, mehmonxona xojaligini boshqarish, 1 MAVZU KOM 2020, 2-Maruza, english 2 kurs, Mg va Km loyihalash YN, ОРАЛИҚ ВА ЯКУНИЙ НАЗОРАТ ТЕСТЛАР 222, 1-Mehnat sotsiologiya, Асосий 2 kurslarga(1), 5559 амалий машулот\nФуқаролик ҳуқуқи тушунчаси тамойиллари тизими ва предмети\nФуқаролик ҳуқуқи тушунчаси ва предмети.\nФуқаролик ҳуқуқи манбалари.\nФуқаролик қонунларининг вақт, ҳудуд ва шахслар бўйича амалда бўлиши.\nФуқаролик ҳуқуқий муносабатлар.\nФуқаролик ҳуқуқий муносабатлари субъектлари ва объектлари.\nФуқаролик ҳуқуқ ва бурчларининг вужудга келиш асослари.\nФуқаролик ҳуқуқи тушунчаси ва предмети\nФуқаролик ҳуқуқи товар-пул муносабатларини ва томонларнинг (қатнашчиларнинг) тенглиги асосланган бошқа муносабатларни, шунингдек мулкий муносабатлар билан боғлиқ бўлган шахсий номулкий муносабатларни тартибга соладиган ҳуқуқий нормалар мажмуидан иборат.\nФуқаролик ҳуқуқи фуқароларнинг маиший, савдо-сотиқ, коммунал, транспорт хизмати кўрсатиш соҳасидаги муносабатларини тартибга солиб туради. Кўпгина холларда инсон ўзининг ижтимоий фаолиятида, хусусан касаба уюшмаси ишида, халқ маслаҳатчиси бўлиб иштирок этишда фуқаролик ҳуқуқи билан тўқнашади.\nМулкий муносабатларнинг биринчи гуруҳига мулкка эгалик қилиш, фойдаланиш ва уни тасарруф этиш соҳасидаги муносабатлар киради. Мулкий муносабатларнинг иккинчи гуруҳига кўпдан-кўп шарнома муносабатлари (мол етказиб бериш шартномаси, пудрат шартномаси, юкларни ташиш шартномаси) киради.\nБироқ бу муносабатлар шартнома асосида пайдо бўлмаслиги ҳам мумкин. Хусусан етказилган зарарнинг ўрнини қоплашда, асоссиз равишда қўлга киритилган ёки сақланган мол-мулкни қайтариб беришда, мерос мулкнинг меросхўрга ўтишида шундай муносабатлар вужудга келиши мумкин.\nШахсий номулкий муносабатлар мулкий муносабатлардан шу билан фарқ қиладики, улар қиймат билан ифодаланмайди, шахс билан чамбарчас боғлиқ. Шахсий номулкий муносабатлар фуқаролар ўртасида ҳам, шунингдек корхоналар, муассасалар ва ташкилотлар ўртасида ҳам келиб чиқиши мумкин.


ИнтерФУТБОЛ :: Қора чизиқ ёхуд Агуэронинг омадсизликлари ҳақида\n22:00 Женоа -:- СПАЛ\n21:00 Ньюкасл 1:1 Вулверхэмптон\n22:30 Реал Сосьедад -:- Вальядолид\n21:00 Зенит 0:1 Рубин\n00:30 Милан -:- Торино\n00:45 Бетис -:- Райо Вальекано\nҚора чизиқ ёхуд Агуэронинг омадсизликлари ҳақида\nАргентиналик Серхио Агуэро охирги кунларда даҳшатли воқеаларга юз тутди. Оддий айтганда, «Манчестер Сити» ҳужумчиси барча йўналишларда омадсизликка йўлиқди. Хусусан, футбол бобида ҳам...\nБарчаси 26 сентябрь - сешанба куни бошланди. «Манчестер Сити» суперфорварди «Шахтёр»га қарши кечган ЧЛ ўйинида қулай вазиятларни бирин-кетин кўкка совурди, камига пенальтидан ҳам фойдалана олмади.\nЎша оқшом майдонга тушган футболчилар орасида рақиб вакили Майкон Феррейрагина аргентиналикдан ёмонроқ таассурот қолдирди. Бироқ «Иттиҳод»да ундан фақат украиналик фанатлар нимадир кутган бўлишса, Агуэродан бутун стадион ўз одатига кўра, гол талаб қилди.\nАммо бир ўхшамаса қийин-да, пенальтини голга айлантиролмагани камлик қилганидек, кўп ўтмай, Серхиони алмаштиришди. Форвард эса бундай ҳолатга сира тоқат қилолмайди. Хуллас, мутлақо ўхшовсиз ўйин.\nЯхшигина концерт ва ёқимли давра - бу организмни «стресс»дан қутқариш учун ажойиб восита. Хуллас, Агуэро пайшанба куни дўсти, колумбиялик хонанда Малуманинг концертига тушиш учун Амстердамга йўл олди.\nДастур ниҳоясига етгач, аргентиналик футболчи таксига ўтирди, бироқ автомобиль аэропорт томон йўлда автофалокатга учради.\nАниқроғи, йўл четидаги устунга урилиши натижасида Агу-эронинг қовурғаси синди. Бу ерда кулгули нарса йўқ, аммо футболчининг отаси анча «қизиқ» изоҳ берди:\n«Серхионинг сўзларига кўра, таксичи машинани ўта юқори суръатда бошқарган ва ўғлим ундан суръатни пасайтиришни сўраб, ҳаттоки, хавфсизлик камарини боғлаб ҳам олган. Таксичи «Ок», дея машина билан четдаги тўсиққа бориб урилган...».\nТахмин қилинишича, Агуэро энди чамаси бир ой майдонга тушолмайди. «Сити» бу орада ЧЛ доирасида «Наполи»га қарши ўта муҳим 2та ўйинда майдонга тушади. Чемпионатда эса «Сток Сити», «Бернли» ва «Вест Бромвич» билан ўйинлари бор, тўғри, «шаҳарликлар» уларда Агуэросиз унча қийналмасалар керак.\nЭнг ёмони - Серхионинг ЖЧ-2018 саралаши финишида Аргентина термасига ёрдам беролмаслиги. Зеро, аргентиналикларнинг ишлари яхши эмас.\nКўргиликлар шу билан тугагани йўқ. Автофалокатдан 2 кун ўтиб, аргентиналик хонанда Карина Техеданинг футболчи билан 4 йиллик муносабатларига нуқта қўйишга қарор қилгани маълум бўлди.\nВаҳоланки, Серхио айнан Карина туфайли 2013 йили хотини - Жанжина (Диего Марадона қизи) билан ажрашганди. Гап-сўзларга қараганда, Каринага Агуэронинг юриш-туриши сира ёқмаган.\nДейлик, у аввалги сафар Аргентина термаси ихтиёрига борганида, ўйиндан сўнг топ-моделлар иштирокидаги кечада кўнгилхушлик қилган. «Аслида Серхиога ҳурматим баланд ва бу масалада гапиришни истамайман. Ҳамма айтаётганидек, жаҳлим чиқяптими?\nЙўқ, барчаси жойида - мутлақо хотиржамман», - деди Карина Техеда дарҳақиқат, Агуэро билан орани очиқ қилганини тасдиқлаб. У\nмуман, матбуотнинг яна бир тахминига кўра, ажрашувнинг асосий сабаби футболчининг хиёнати эмас, балки жуфтликнинг мудом бир-биридан узоқ юришига тўғри келаётганида экан. Ҳар ҳолда, Карина ўз юртида ижод билан банд, Агуэро эса Англияда футболдан бўшамаяпти...\n09:29 Муҳаммад Салоҳ навбатдаги рекордни бўйсиндирди (0)\n08:25 ХАЙР, ЭЛИТА ёки бизда "Пахтакор" ва "Навбаҳор"га гап йўқ!!!! (0)\n07:21 Ла Лига: «Барселона» сафарда «Эспаньол»ни мағлуб этди, Мессидан суперголлар... (0)\n06:58 ЭМИЛ ХЕСКИ: «ЛЕСТЕР» БЎЛМАГАНИДА, ХЕСКИ ҲАМ БЎЛМАСДИ» (0)\n04:38 Футзалчиларимизни сенсацион мағлубияти сенсация эмас! (0)\n01:36 Арслонмурод Омонов Қатар ёки Қозоғистона кўчиб ўтиши мумкин (0)\n00:19 Футбол юлдузлари қандай машиналардан фойдаланишмоқда (фотогалерея) (0)\n23:56 Мураббий ҳакам олдида тиз чўкди (0)